Δημοσιογραφία στη δαγκάνα | Documento\nΔιαβάζετε: ΔΗΜΟΣΙΟΓΡΑΦΙΑ ΣΤΗ ΔΑΓΚΑΝΑ\nSOS από τον Κρις Γέουνγκ, πρόεδρο της Ενωσης Δημοσιογράφων του Χονγκ Κονγκ, ο οποίος μιλά στο Documento\nΕνα ακόμη –ισχυρότατο αυτήν τη φορά– όπλο στον αγώνα της ενάντια στην ελευθερία του Τύπου απέκτησε η κυβέρνηση του Χονγκ Κονγκ με την ψήφιση του νέου νόμου περί εθνικής ασφάλειας. Οπως καταγγέλλει σε αποκλειστική συνέντευξή του στο Documento ο Κρις Γέουνγκ, πρόεδρος της Ενωσης Δημοσιογράφων του Χονγκ Κονγκ, ο νέος νόμος που προβλέπει σοβαρές ποινικές κυρώσεις, ακόμη και ισόβια κάθειρξη για αποσχιστικές και ανατρεπτικές δράσεις, τρομοκρατικές ενέργειες και συνεργασία με ξένες δυνάμεις έχει μεταξύ άλλων σκοπό την ποινικοποίηση της ανεξάρτητης δημοσιογραφίας.\nΣύμφωνα με τον κ. Γέουνγκ, τα περισσότερα ΜΜΕ στην ηπειρωτική Κίνα είναι κατά κύριο λόγο κρατικά, ως εκ τούτου οι δημοσιογράφοι δεν έχουν τη δυνατότητα να προσφέρουν ανεξάρτητη ενημέρωση. Ωστόσο, ακόμη και όσοι έχουν καταφέρει να διαφυλάξουν την ανεξαρτησία τους έρχονται αντιμέτωποι με δύο σοβαρότατα εμπόδια. «Το πρώτο σχετίζεται με το πρόβλημα της αστυνομικής βίας απέναντι στους δημοσιογράφους και την παρεμπόδιση της άσκησης των καθηκόντων τους κατά τη διάρκεια κάλυψης διαδηλώσεων. Αυτό προέκυψε κυρίως μετά το μαζικό κύμα διαδηλώσεων που καταγράφηκε πέρυσι τον Ιούνιο ως αντίδραση στο νομοσχέδιο για την έκδοση υπόπτων στην ηπειρωτική Κίνα. Δυστυχώς το πρόβλημα αυτό παραμένει άλυτο παρά τις επανειλημμένες εκκλήσεις προς την κυβέρνηση και την αστυνομική διοίκηση για να βάλουν τέλος σε αυτές τις συμπεριφορές» σημειώνει.\nΣύμφωνα με τον ίδιο, το δεύτερο και πολύ σοβαρότερο εμπόδιο προκύπτει από τον νόμο περί εθνικής ασφάλειας που τέθηκε σε ισχύ την 1η Ιουλίου. «Ο νόμος τιμωρεί εγκλήματα όπως η απόσχιση, η ανατροπή και η συμπαιγνία με ξένες δυνάμεις. Ωστόσο, δεν υπάρχει καμία εγγύηση ότι δεν θα διώκονται και ΜΜΕ που κάνουν αναφορές σε αυτά τα εγκλήματα. Μάλιστα, ο νόμος αναφέρει ότι θα υπάρξει μεγαλύτερος έλεγχος στα τοπικά και ξένα μέσα ενημέρωσης» υπογραμμίζει.\nΟσο για το ποιοι βρίσκονται πίσω από όλες αυτές τις απειλές, ο κ. Γέουνγκ δεν αφήνει καμία αμφιβολία στην απάντησή του. «Οι απειλές και οι πιέσεις που δέχονται τα μέσα ενημέρωσης οφείλονται στη σκλήρυνση της πολιτικής του Πεκίνο έναντι του Χονγκ Κονγκ. Το Πεκίνο κατέφυγε σε αυστηρά νομοθετήματα [όπως ο νόμος περί εθνικής ασφάλειας] με στόχο την καταστολή όσων εκφράζουν πολιτικά αντίθετες θέσεις από αυτές της κυβέρνησης. Ανάμεσα σε αυτούς βρίσκονται και τα ΜΜΕ. Ως αποτέλεσμα η αστυνομία του Χονγκ Κονγκ και η κυβέρνηση έχουν υιοθετήσει πιο εχθρική στάση και βάζουν ακόμη περισσότερα εμπόδια στο δικαίωμα των ΜΜΕ για έρευνα και πρόσβαση σε πληροφορίες» σημειώνει.\nΟ ίδιος μάλιστα ανέφερε και ορισμένα ενδεικτικά περιστατικά της καταστολής που δέχονται τα ανεξάρτητα ΜΜΕ τα τελευταία χρόνια. «Μια από τις χειρότερες περιπτώσεις αστυνομικής βίας εναντίον δημοσιογράφων συνέβη τη νύχτα της 10ης Μαΐου όταν πλήθος πολιτών συγκεντρώθηκε στην περιοχή Μονγκ Κοκ. Οι αστυνομικοί επιτέθηκαν στους δημοσιογράφους, τους ζήτησαν να γονατίσουν, τους ψέκασαν με σπρέι πιπεριού και τους διέταξαν να σταματήσουν να καλύπτουν τη διαδήλωση. Ορισμένους τους ανάγκασαν να δηλώσουν on camera τα ονόματα και τα ΜΜΕ στα οποία εργάζονταν προκειμένου να τους επιτραπεί να φύγουν. Οπως είναι κατανοητό, ο θυμός των δημοσιογράφων ξεπέρασε κάθε όριο» περιγράφει.\nΜάλιστα, ο πρόεδρος της Ενωσης Δημοσιογράφων του Χονγκ Κονγκ δεν κατάφερε να κρύψει την τεράστια αγωνία του για τις ευρύτερες και παράπλευρες επιπτώσεις που μπορεί να έχει η νέα νομοθεσία στα ΜΜΕ. «Ορισμένοι μπορεί να οδηγηθούν στην αυτολογοκρισία ως απόρροια όλων των βιαιοτήτων που δέχονται. Κάποιοι άλλοι μπορεί να φτάσουν ακόμη και στο σημείο να παραιτηθούν. Η συνολική δύναμη των μέσων ενημέρωσης να λειτουργούν ως ελεγκτές της εξουσίας μπορεί να μειωθεί σημαντικά, όπως και ο αριθμός των ανεξάρτητων Μέσων» κατέληξε στις δηλώσεις του.\n«Δεν είναι έγκλημα»\nΑλλωστε ο νέος νόμος έχει ήδη χρησιμοποιηθεί για την ποινικοποίηση της δημοσιογραφίας και τη φίμωση των ανεξάρτητων φωνών. Το πιο πρόσφατο παράδειγμα είναι η σύλληψη του Τζίμι Λάι, προέδρου της Next Media Group και ιδρυτή της ευρέως γνωστής δημοκρατικής εφημερίδας «Apple Daily» που ασκούσε κριτική στις αποφάσεις της κυβέρνησης, ειδικά σε όσες άπτονταν ζητημάτων πολιτικής και ανθρώπινων δικαιωμάτων.\nΑξίζει να σημειωθεί ότι πλήθος διεθνών οργανώσεων που δραστηριοποιούνται στο πεδίο της προστασίας της ελευθερίας του Τύπου εξέδωσαν κοινές ανακοινώσεις καταδικάζοντας τη νέα νομοθεσία και εκφράζοντας τη βαθιά ανησυχία τους για τις συνέπειές της τόσο στα ΜΜΕ όσο και στους πολίτες του Χονγκ Κονγκ. «Οι απειλές κατά της ελευθερίας του Τύπου, των ανεξάρτητων μέσων ενημέρωσης και της διάβρωσης της δημοκρατίας όχι μόνο παρεμποδίζουν τη δημοκρατία, αλλά αποδυναμώνουν τη θέση του Χονγκ Κονγκ στα μάτια του κόσμου. Η δημοσιογραφία δεν είναι έγκλημα. Οι αρχές πρέπει να προστατεύουν την ελευθερία της έκφρασης και τα δικαιώματα των δημοσιογράφων στο Χονγκ Κονγκ» αναφέρεται χαρακτηριστικά σε κοινή ανακοίνωση 20 συνδικαλιστικών ενώσεων ΜΜΕ από χώρες της Ασίας και του Ειρηνικού.


Ο Άντρας της, την έδεσε και της έκοψε τον Λαιμό. Όταν όμως άκουσε την Απόφαση του Δικαστηρίου, έπαθε το ΣΟΚ της Ζωή της! - NewSide.gr\nΟ Άντρας της, την έδεσε και της έκοψε τον Λαιμό. Όταν όμως άκουσε την Απόφαση του Δικαστηρίου, έπαθε το ΣΟΚ της Ζωή της!\nΜια γυναίκα που βασανίστηκε και κακοποιήθηκε από τον πρώην αρραβωνιαστικό της για ώρες μπροστά στα παιδιά τους, μπορεί να δεχτεί ποινή φυλάκισης, αν αρνηθεί να του γράφει γράμματα για την πρόοδο των παιδιών τους.\nΣτην 29χρονη Natalie Allman δόθηκε η δικαστική εντολή να ενημερώνει τον πρώην σύντροφό της για την κατάσταση των παιδιών τους, και αν αρνηθεί μπορεί να έχει και ποινικές κυρώσεις.\nΟι πεντάχρονοι δίδυμοι γιου της Allman ήταν μόλις δύο ετών όταν έγιναν αυτόπτες μάρτυρες της ενδοοικογενειακής βίας του πατέρα τους, του Jason Hughes, προς τη μητέρα τους, να την χτυπάει ανελέητα με βαράκια, να την κόβει στον λαιμό με ελβετικό σουγιά και να επιχειρεί να την πνίξει με μαξιλάρι. Η Allman αναφέρει ότι με τον Hughes είχαν χωρίσει για ένα χρονικό διάστημα, αλλά όταν συνέβη το περιστατικό, τον Φεβρουάριο του 2012, εκείνος ζούσε μαζί της μέχρι να βρει άλλο σπίτι.\n«Δεν ήταν ποτέ επιθετικός, έλεγχε τον εαυτό του και έπινε πολύ. Είχαμε χωρίσει για μερικές εβδομάδες, αλλά εκείνος έμενε ακόμα στο σπίτι μέχρι να βρει κάτι άλλο. Ξύπνησα τη νύχτα και εκείνος ήταν από πάνω μου, με χτυπούσε επανειλημμένα στο πρόσωπο. Αρχικά νόμιζα ότι με γρονθοκοπούσε, αλλά στη συνέχεια κατάλαβα ότι χρησιμοποιούσε τα βαράκια του. Υπήρχε παντού αίμα και δεν σταματούσε. Ήταν μεσάνυχτα και το επόμενο που θυμάμαι είναι ότι λιποθύμησα και συνήλθα στις 3 τα ξημερώματα.»\nΣύμφωνα με τις αναφορές, ο Hughes επιτέθηκε στην Allman δύο ακόμα φορές κατά τη διάρκεια της νύχτας και την έδεσε για να μη διαφύγει. Η Allman κατάφερε να ειδοποιήσει την αστυνομία στις 7 π.μ. και όταν έφτασαν οι αστυνομικοί εντόπισαν την αιμόφυρτη μητέρα στο κρεβάτι μαζί με τα δύο παιδιά της. Η Allman ως εκ θαύματος επιβίωσε από την επίθεση, καθώς ο σουγιάς δεν πέτυχε την κεντρική αρτηρία.\nΟ Hughes καταδικάστηκε σε 9 χρόνια φυλάκισης για την επίθεση.\nΤον περασμένο Ιανουάριο, ο δικηγόρος του Hughes έστειλε επιστολή στην Allman απαιτώντας να στέλνει στον πρώην σύντροφό της 6 γράμματα, όπου θα τον ενημερώνει για την πορεία των παιδιών, καθώς και να τον καλεί με τα παιδιά τους σε γενέθλια και γιορτές.\n«Ποτέ δεν φαντάστηκα ότι θα μου απαιτούσαν οποιαδήποτε επικοινωνία μετά από όσα έκανε. Μου φαίνεται αδιανόητο που κάποιος παίρνει το μέρος του και όχι το δικό μου.»\nΕξαιτίας ενός νόμου του Ηνωμένου Βασιλείου, ο Hughes έχει το δικαίωμα να έχει επικοινωνία με τους γιους του και η Allman δεν έχει την επιλογή να αρνηθεί.\n«Διάβασα τη δικαστική εντολή και ένιωσα αηδιασμένη που θα έπρεπε να επικοινωνώ με αυτόν τον άντρα μετά τα όσα πέρασα. Ήθελα απλά να το αγνοήσω και να συνεχίσω τη ζωή μου με τους γιους μου. Δεν το πίστευα. Θα μπορούσα να καταλήξω στη φυλακή και να αποχωριστώ από τα παιδιά μου, όταν εκείνος μου επιτέθηκε. Μου συμπεριφέρονται σαν να είμαι εγκληματίας.»


Ρέθυμνο: Φυλάκιση 9 μηνών στον ιερέα για το παραλήρημα κατά της χρήσης μάσκας (βίντεο) | TheBlog.gr */-->\nΡέθυμνο: Φυλάκιση 9 μηνών στον ιερέα για το παραλήρημα κατά της χρήσης μάσκας (βίντεο)\n17:26 | 18/9/20\n«Έκανα το καθήκον μου, δεν νιώθω τύψεις» είπε στο δικαστήριο\nΠοινή φυλάκισης εννέα μηνών επιβλήθηκε από το Αυτόφωρο δικαστήριο Ρεθύμνου στον ιερέα που σε αγιασμό νηπιαγωγείου του Ρεθύμνου παρότρυνε τους πολίτες να μην χρησιμοποιούν μάσκα.\nΌπως μεταδίδει σε σχετικό της ρεπορτάζ η ΕΡΤ ο ιερέας αρνήθηκε να απολογηθεί καθώς το δικαστήριο απέρριψε το αίτημά του για αναβολή της δίκης λόγω της απουσίας του δικηγόρου του. Σύμφωνα με τις ίδιες πληροφορίες ο ιερέας χαρακτήρισε απόρριψη της αναβολής «αντισυνταγματική και το δικαστήριο παράνομο».\nΑπευθυνόμενος προς την έδρα δήλωσε πως έκανε το καθήκον του, δεν νιώθει τύψεις, ενώ τόνισε με έμφαση ότι δικάζεται ο Χριστός.\nΟ ιερέας μαζί με ένα ακόμη συνάδελφό του εμφανίστηκε στην αίθουσα του δικαστηρίου χωρίς μάσκα, με αποτέλεσμα να υπάρξει αντίδραση από την έδρα. Επικαλέστηκε πρόβλημα υγείας αλλά του επισημάνθηκε πως εάν δεν φορέσει τη μάσκα θα έχει και νέα κατηγορία.\nΤο δικαστήριο διέκοψε για λίγο και συνέχισε μετά, αφού πρώτα ο ιερέας φόρεσε τη μάσκα του. Βέβαια προχθές κατά την προσαγωγή του στον εισαγγελέα φορούσε κανονικά τη μάσκα.\nΚατά την ομιλία του στο νηπιαγωγείο μετά την ολοκλήρωση του αγιασμού για την έναρξη της νέας σχολικής χρονιάς ο ιερέας ανέφερε ότι τα ΜΜΕ διαδίδουν ψευδείς ειδήσεις και δεν είναι μέσα μαζικής ενημέρωσης αλλά μέσα μαζικής εξαπάτησης.\n«Μην φοράτε μάσκες, είναι αντισυνταγματικό και αν έρθει να σας γράψει ο Αστυνομικός μπορείτε να τον πάτε στο φυσικό δικαστήριο», είπε μεταξύ άλλων.


Δέσποινα Βανδή – Βασίλης Μπισμπίκης: Νέα κοινή βραδινή έξοδος για το ζευγάρι – ΦΩΤΟ - Πρώτη Καθημερινή Εφημερίδα\nΗ Δέσποινα Βανδή και ο Βασίλης Μπισμπίκης κρατούν χαμηλό προφίλ στην προσωπική τους ζωή όμως πλέον δεν κρύβουν τη σχέση τους. Το βράδυ του Σαββάτου, μετά το τέλος του J2US, η τραγουδίστρια πήγε στο νυχτερινό κέντρο όπου εμφανίζεται ο Γιώργος Τσαλίκης και ο Μανώλης Κονταρός. Εκεί την περίμενε ο Βασίλης Μπισμπίκης. Μάλιστα, η Δέσποινα Βανδή ανέβηκε στη σκηνή να τραγουδήσει, ξεσηκώνοντας το κοινό, όπως θα δείτε στα βίντεο που ανέβηκαν στο Ιnstagram.\nΥπενθυμίζεται ότι η πρώτη δημόσια εμφάνισή τους ήταν στα εγκαίνια της Δραματικής σχολής του Λάκη Λαζόπουλου, πριν από μερικές ημέρες.\nΟ Μανώλης Κονταρός, στο τέλος της βραδιάς, ανέβασε μια φωτογραφία στην οποία ποζάρει με το ζευγάρι και έγραψε: “Ευχαριστώ πολύ κουμπαράκια μου που με τιμήσατε”.\nΔείτε βίντεο από την έξοδο της Δέσποινα Βανδή και του Βασίλη Μπισμπίκη\nΠροηγούμενο άρθροΘεσσαλονίκη: Κλείνει το εστιατόριο «Τα Νησιά» που λάτρεψαν Βουγιουκλάκη και Μερκούρη – Παρέλαση αστέρων του Χόλιγουντ


Χορευτή - Xrisi Zimi\nΗ Χορευτή πίτα ανοίγει τον χορό της ελληνικής γευστικής παράδοσης σε κάθε τραπέζι.\nΗ Χορευτή είναι μία ιδιαίτερη πίτα με πλούσιο και τραγανό φύλλο που λικνίζεται με χάρη σε δίπλες που τραγανίζουν, αγκαλιάζοντας την απλόχερη γέμιση με τα πιο εκλεκτά υλικά.\nΑυτή άλλωστε ήταν και η έμπνευση για την ονομασία της.\nΗ ιδιαίτερη και κυματιστή κίνηση του φύλλου της, η αυθεντική της προέλευση που μας ταξιδεύει στις ομορφιές της Ελλάδας, στην παράδοση του τόπου μας αλλά και φυσικά ο χορός, που είναι βαθιά συνδεδεμένος με τις συλλογικές, εορταστικές στιγμές μας.\nΗ Χρυσή Ζύμη φέρνει τον χορό της παράδοσης σε κάθε τραπέζι με τη μοναδική νοστιμιά μιας πίτας που έχει ήδη αγαπηθεί από κάθε οικογένεια! Μένοντας πιστή στην αξία των σπιτικών γεύσεων, η Χορευτή πίτα, βασισμένη στην αυθεντική συνταγή γεμίζει το σπίτι πλούσια αρώματα.\nΤο τραγανό, κυματιστό φύλλο της, είναι ζυμωμένο με εξαιρετικά παρθένο ελαιόλαδο και αγκαλιάζει τη λαχταριστή γέμιση από τα εκλεκτότερα υλικά της ελληνικής παραδοσιακής διατροφής, ανοίγοντας τον χορό της απόλαυσης! Δοκιμάστε την σε τέσσερις γεύσεις:\n– Τυρόπιτα με φέτα, καπνιστό τυρί Μετσόβου και γραβιέρα Κρήτης\n– Κοτόπιτα με γραβιέρα και πιπεριές\n– Σπανακόπιτα με σπανάκι, μυζήθρα, πράσο και φέτα\n– Κασερόπιτα με λαδοτύρι Μυτιλήνης, γραβιέρα Κρήτης και κασέρι Ελασσόνας\nΚαι αφήστε μια πλούσια γευστική εμπειρία να “χορέψει” στο στόμα σας!\nΕλληνικά τυριά Π.Ο.Π\nΟ διακριτικός τίτλος ΠΟΠ, Προστατευόμενη Ονομασία Προέλευσης, θεσπίστηκε το 1992 από την Ευρωπαϊκή ‘Ένωση για να χαρακτηρίσει προϊόντα των οποίων η ποιότητα, η γεύση και η μοναδικότητα συνδέεται άρρηκτα με τη γεωγραφική τους προέλευση. Έτσι, συνοδεύει την ονομασία τυριών των οποίων η παραγωγή, η μεταποίηση και η επεξεργασία λαμβάνουν χώρα σε συγκεκριμένη γεωγραφική περιοχή και με συγκεκριμένες προδιαγραφές. Στην Ελλάδα, έχουμε 21 είδη αναγνωρισμένων τυριών Π.Ο.Π, τα ονόματα των οποίων προστατεύονται από τη νομοθεσία.


Hotel Maistrali Zakynthos, maistrali apartments, hotel at Zakynthos\nΜέναμε στο 213 από 5-12/07/2008. Ευχαριστούμε για την υπέροχη και προπαντώς ήσυχη διαμονή. Ηδη το έχουμε προτείνει σε αρκετό κόσμο που ψάχνει να βρει κάτι φθηνό και παράλληλα καλό. Συνήθως αυτά τα 2 δεν πάνε μαζί. Εσείς είστε μια...- Νικοs & Dimitra / Monday, July 14, 2008\tRead More Reviews >


30-06-2020 • 20:15μμ\nΠρωτοφανή στα δικαστικά χρονικά μεθόδευση σχεδίασαν στον Άρειο Πάγο, γνωρίζοντας πως η πλειοψηφία των ανώτατων δικαστικών και εισαγγελικών λειτουργών δεν πρόκειται να εγκρίνουν την προαγωγή της Αντιεισαγγελέα Εφετών Ελένης Ράικου.\nΗ συνείδηση των δικαστών δεν επέτρεπε να της δώσουν προαγωγή με βάση την υπηρεσιακή της πορεία σε σχέση με άλλους συναδέλφους της. Για το λόγο αυτό άλλωστε ήταν αρνητική και η εισήγηση του αρμόδιου Αντεισαγγελέα του Αρείου Πάγου.\nΈτσι συνολικά 21 Αντιεισαγγελείς στη θέση του Εισαγγελέα Εφετών, αλλά όχι η Ελένη Ράικου καθώς και ακόμα τέσσερις συνάδελφοι της. Η τέως Εισαγγελέας Διαφθοράς και οι άλλοι τέσσερις συνάδελφοι της θα κριθούν στο προσεχές μέλλον από το Ανώτατο Δικαστικό Συμβούλιο.\nΠρόκειται για πρωτοφανή στα δικαστικά χρονικά όπως μας έλεγαν παλιοί δικαστικοί λειτουργοί οι οποίοι δεν θυμούνται να γίνονται προαγωγές σε δύο φάσεις.\nΤο εύλογο ερώτημα που τίθεται είναι αν υπήρξε… παρέμβαση σε αυτή τη μεθόδευση και αν στόχος είναι η προαγωγή της Ελένης Ράικου σε δεύτερο χρόνο. Βλέπετε η εν λόγω εισαγγελική λειτουργός είναι βασικός μάρτυρας κατηγορίας σε βάρος του πρώην αναπληρωτή υπουργού Δικαιοσύνης Δημήτρη Παπαγγελόπουλου.\nΌμως οι ίδιοι οι συνάδελφοι της δεν έχουν πειστεί μέχρι σήμερα για την προαγωγή της και για το λόγο αυτό ανέβαλαν την εξέταση της προαγωγής της και δεν την έκριναν διατηρητέα στην θέση του Αντεισαγγελέα όπως είθισται, όταν κάποιος εισαγγελικός λειτουργός δεν προαχθεί μαζί με τους άλλους συναδέλφους της που είναι στην ίδια επετηρίδα και κρίνονται από το ίδιο δικαστικό συμβούλιο.\nΔύο μέτρα και δύο σταθμά για τους… εκλεκτούς μάρτυρες της προανακριτικής επιτροπής της Βουλής;


Παρλάπιπας: "Όχι δεν είμαι αρνητής. Άνθρωπος είμαι! ΑΝΘΡΩΠΟΣ ΕΙΜΑΙ ΡΕΕΕΕΕΕΕΕΕ!\n"Όχι δεν είμαι αρνητής. Άνθρωπος είμαι!\nΤο πρόβλημα δεν είναι αν θα με κλείσεις Σαββατιάτικα μέσα από τις 6 το απόγευμα, ενώ μπορώ να γυρνάω τις καθημερινές στις 9 από τη δουλειά μου. Το πρόβλημα είναι ότι το\nμόνο που νιώθω να κάνεις τους τελευταίους μήνες, είναι να με αποτρέπεις από οποιαδήποτε δραστηριότητα έχει να κάνει με τον πολίτη και όχι με τον πελάτη. Να περιορίζεις τις ελευθερίες μου. Να μου στερείς οποιαδήποτε δημόσια επαφή με την τέχνη. Να μου φορτώνεις στην πλάτη μου όλη την ευθύνη της αποτυχίας σου.\nΑυτούς τους 11 μήνες με έμαθες να μετράω ανεύθυνους και να φορτώνω ευθύνες. Σε όλους τους άλλους. Ποτέ σε σένα. Στους νέους, στους γέρους, στα παιδιά. Στους εργαζόμενους, στους αθλητές, στους φοιτητές, στους ψαράδες, στους μικροπωλητές, στους μεροκαματιάρηδες, σε όλους. Ποτέ σε σένα.\nΣου έφταιγαν οι πλατείες γιατί εκεί συζητάμε. Σου έφταιγαν τα θέατρα γιατί εκεί σκεφτόμαστε. Σου έφταιγαν τα σινεμά γιατί εκεί ονειρευόμαστε. Σου έφταιγαν τα καφέ γιατί εκεί χαλαρώνουμε.\nΜας θες συντεταγμένους στην ουρά του εμπορικού καταστήματος να ψωνίσουμε.\nΒιαστικούς και στοιβαγμένους στο λεωφορείο να πάμε στη δουλειά μας.\nΕυγνώμονες που υπάρχει ακόμα εργοδότης να μας πληρώνει.\nΕυχαριστημένους με 534 ευρώ και τη ζωή μας σε αναστολή. Πειθήνιους στις εντολές όσων καταπατούν οποιοδήποτε υγειονομικό κανόνα στο όνομα του κέρδους.\nΌχι, δεν είμαι αρνητής του ιού επειδή αμφισβητώ τις πολιτικές με τις οποίες επιλέγεις να αντιμετωπίσεις την πανδημία. Απλά ξέρεις, έχω και εγώ δικαίωμα σε αυτή τη ζωή να κρίνω τις αποφάσεις σου. Εγώ κυκλοφορώ στα ΜΜΜ στοιβαγμένος σαν σαρδέλα. Εγώ περιμένω στην ουρά για να μπω σε ένα γεμάτο από κόσμο σούπερ μάρκετ. Εγώ πηγαίνω σε ένα γραφείο που οι αποστάσεις δεν ξεπερνούν το μισό μέτρο. Εγώ δουλεύω ένα γεμάτο δωδεκάωρο, αν και είμαι δηλωμένος σε αναστολή, τηλεργασία, συνεργασία ή ότι άλλο σκέφτηκες.\nΜη μου λες λοιπόν πως αν πάω μια βόλτα στη θάλασσα θα κάνω κακό στο διπλανό μου. Μη μου απαγορεύεις να πάω στο θέατρο, λες και η τέχνη είναι η πιο μολυσματική ασθένεια. Μη προσπαθείς να με κάνεις να νιώθω ευγνώμων που μπορώ να στείλω 6 και να περπατήσω στο δρόμο.\nΌχι δεν είμαι αρνητής. Και ξέρω δεν τα κανείς μόνο εσύ αυτά. Τα κάνουν και οι άλλοι. Και; Ποιος σου είπε ότι οι άλλοι δεν είναι σαν εσένα;\nΌχι δεν είμαι αρνητής. Αγανακτισμένος είμαι γιατί εδώ και 12 χρόνια περιμένω να μου δώσεις την άδεια να ζήσω.\nΓιατί εδώ και 12 χρόνια το τούνελ έχει γίνει ο μόνος δρόμος. Τότε ήταν τα μνημόνια, τώρα είναι τα δαιμόνια.\nΌχι δεν είμαι αρνητής. Άνθρωπος είμαι και θέλω εκτός από το να δουλεύω και να ψωνίζω, να σκέφτομαι, να ονειρεύομαι, να διεκδικώ.\nΝα ζω, όχι μόνο να υπάρχω!"\nΜου το έστειλαν από ένα άγνωστο φίλο στο Facebook!


Cooking Classes in Rome (Ρώμη, Ιταλία) - Κριτικές\nΔραστηριότητες κοντά σε: Cooking Classes in Rome\nCooking Classes in Rome, Ρώμη - Κριτικές\nΝο 3 από 76 Μαθήματα και εργαστήρια - Ρώμη\nVia Dei Fienaroli 5, 00153 Ρώμη, Ιταλία\nΉμασταν και οι δυο μας για να μπορέσουμε να πάρουμε την τάξη και να μάθουμε τόσο πολύ από τον Σεφ Αντρέα. Πήρα μαθήματα μαγειρικής και ένιωσα ότι δεν ήξερα πολύ εκείνη την εποχή. Αλλά αυτή τη φορά ήταν διαφορετική. Τι ευχαρίστηση! Οι 11 από εμάς...ενώθηκαν στην προετοιμασία των 4 πιάτων σε διαφορετικά στάδια του μαγειρέματος. Ήθελα να μάθω πώς να φτιάξω τέλειους γνόκους και πραγματικά έχω αξία για τα χρήματά μου. Το δοκιμάσαμε με τους καλούς φίλους μας όταν φτάσαμε στη Νορβηγία, και το απολάμβαναν επίσης. Συναντήσαμε τόσους πολλούς συμπαθητικούς ανθρώπους από όλο τον κόσμο στην τάξη στη Ρώμη και είχαμε τόσο πολλή διασκέδαση και το μεσημεριανό μετά ήταν υπέροχο! ! Andrea κάνει επίσης πολύ καλές μαρμελάδες και άλλα πράγματα, που πρέπει να αγοραστούν. Μου έδωσε ακόμη μια συμβουλή ή δύο σχετικά με το τι πρέπει να κάνουμε με τους τομάτες μου πίσω στο σπίτι πριν από την πτώση και τις παγωμένες νύχτες που μπαίνουν μέσα. Μπορούμε να μπουκάρουμε διαφορετικές μαρμελάδες και μια ποδιά, καθώς και το μικρό ξύλινο τραπέζι για να ρίξουμε τα νυχτικά. Μπορώ να επιστρέψω για μια άλλη τάξη την επόμενη φορά στη Ρώμη για να μάθω περισσότερα και να αναδημιουργήσω το συναίσθημα της εργασίας σε μια επαγγελματική κουζίνα και να διδάσκονται από έναν κύριο σεφ!Περισσότερα\nΔιοργανώσαμε μια μαθήματα μαγειρικής μέσω του Andrea ως μέρος μιας εκδήλωσης teambuilding. Η ρύθμιση της τρύπας εκτιμήθηκε πολύ από όλους τους συναδέλφους. Πολλές ευχαριστίες στον σεφ Andrea για μεγάλη ευελιξία και εμπειρία του πελάτη. Ο Andrea μου δανείστηκε μ 'ένα πουκάμισο όταν το δικό μου...βρέθηκε υγρό λόγω των έντονων βροχοπτώσεων. Με χαρά, ο Ντάνιελ ΡάμστριτΠερισσότερα\nΦανταστική με κάθε τρόπο!\nΟ Andrea είναι λαμπρός σε αυτό που κάνει. Διδασκαλία και κάνοντας τους ανθρώπους να έχουν μια καλή στιγμή. Οι πέντε ώρες που ξοδεύετε εδώ θα είναι το επίκεντρο του ταξιδιού σας στη Ρώμη. Παρακαλώ απλά κάντε κράτηση!\nΚαλύτερη μαγειρική τάξη ποτέ !!\nΑπό τη στιγμή που περπατάτε στην πόρτα, αυτή η τάξη ήταν η καλύτερη! Συνιστάται ιδιαίτερα από τους φίλους και ανυπόμονα αναμενόμενο, αυτή η τάξη δεν απογοήτευσε. Ο σεφ Andrea ήταν πολύ ενημερωτικός και ένας εξαιρετικός δάσκαλος, ο οποίος διακρίθηκε για τον συντονισμό 12 αρχαρίων στην...κουζίνα του. Το γεύμα ήταν αξεπέραστο ακόμη και μετά από 3 εβδομάδες δείπνου στην Ιταλία. Με μια μεγάλη ομάδα για να μοιραστείτε το εκπληκτικό γεύμα, αυτή η μέρα έκανε για ένα σαφές φως του ταξιδιού μας. Απλώς θα ήθελα να έχω χώρο αποσκευών για να πάρω πίσω μερικά από τα τριαντάφυλλα του λεμονιού και του ροδακινιού και τις εκπληκτικές μαρμελάδες!Περισσότερα\nΜαγείρεμα και φαγητό στη Ρώμη - υπέροχη μαγειρική με τον Σεφ Αντρέα\nΜην περιμένετε εκτός Νο. 5. . . . . δακτύλιος το κουδούνι της πόρτας, ανοίξτε την πόρτα και εισάγετε μια υπέροχη μέρα στα χέρια για να μαγειρέψετε μια καταιγίδα και στη συνέχεια να απολαύσετε ένα πλούσιο μεσημεριανό γεύμα, τρώγοντας τα φρούτα των δουλειών κάποιου στην...κουζίνα. Έχουμε μάθει για την ιταλική κουζίνα, προετοιμάσαμε τέσσερα μαθήματα και στη συνέχεια εδέσαμε με ζευγάρια κρασιού απολαμβάνοντας την παρέα των συμφοιτητών μας. . . . Μια πραγματικά υπέροχη εμπειρία.Περισσότερα\nΜεγάλη μαγειρική κλάση - πολύ διασκεδαστική\nΗ φίλη μου ήθελε να κάνει μαθήματα μαγειρικής ενώ στη Ρώμη και αρχικά δεν ήμουν σίγουρος αν ήθελα να περάσω μέρος των διακοπών μου σε μαθήματα μαγειρικής, αλλά είμαι πολύ χαρούμενος που το κάναμε. Αυτό κατέληξε να είναι μια από τις πιο αξέχαστες και διασκεδαστικές...εμπειρίες μας ενώ ταξιδεύαμε στην Ιταλία. Ο σεφ Andrea κάνει την τάξη εξαιρετικά διασκεδαστική και εκπαιδεύει τον καθένα για το τι να τρώει ενώ ταξιδεύει στην Ιταλία και ποιους τύπους ζυμαρικών πηγαίνετε με ποιους τύπους σάλτσες κλπ. Ακριβώς αυτές οι συμβουλές από μόνοι τους αξίζουν να πάνε στην τάξη, καθώς μας βοήθησαν να διαλέξουμε τα γεύματά μας προχωρούν κατά τη διάρκεια του ταξιδιού. Όσο για το ίδιο το μαγείρεμα, ο Chef Andrea βοηθάει στην διδασκαλία τεχνικών, προσφέρει τέλειες μαγειρικές συμβουλές και αλληλεπιδρά με την ομάδα. Στο τέλος εξυπηρετεί την τάξη τα πιάτα που έχουμε προετοιμάσει και όλα ήταν υπέροχα. Μακροπρόθεσμα - μια απολύτως αξιαγάπητη εμπειρία ενώ στη Ρώμη και θα το συνιστούσα ιδιαίτερα.Περισσότερα\nΗ καλύτερη τάξη μαγειρικής!\nΑπό την αρχή μέχρι το τέλος, η εκτελεστική σεφ Andrea Consoli δημιουργεί ένα διασκεδαστικό, ζωντανό και ενημερωτικό χέρι για την εμπειρία μαγείρεμα αυθεντικά πιάτα με φρέσκα και εποχιακά συστατικά. Αυτό δεν ήταν καθόλου, μία από τις πιο αξέχαστες εμπειρίες της επίσκεψής μας στη Ρώμη δύο...εβδομάδων. Μια εμπειρία 5 αστέρων.Περισσότερα\nΚαλύτερη μαγειρική στη Ρώμη\nΜαθήματα Μαγειρικής στη Ρώμη με Chef Andrea Consoli ήταν μια από τις καλύτερες εμπειρίες που είχαμε ενώ στη Ρώμη. Ο σεφ Andrea είναι ένας δάσκαλος ασθενών με τρόπο που έκανε τη διασκέδαση για όλους. Ήταν μια μικρή τάξη όπου όλοι συμμετείχαν στα χέρια της μαθησιακής...εμπειρίας. Όχι μόνο μπορούσαμε να έχουμε ένα αληθινό «Ρωμαϊκό» γεύμα, ο Σεφ Αντρέα μας έστειλε όλες τις συνταγές του, ώστε να προσπαθήσουμε να αναδημιουργήσουμε τα πιάτα στο σπίτι. Θα έδινα αυτή την εμπειρία 10 *. Το Quinns, Rochester, MIΠερισσότερα\nΔεν μπορεί να κτυπήσει!\nΑν ψάχνετε για ένα μέρος για να μάθετε για την ιστορία και τον πολιτισμό της Ρώμης, να γνωρίσετε ανθρώπους από όλο τον κόσμο και να απολαύσετε ένα υπέροχο γεύμα, δεν μπορείτε να περάσετε αυτή την ευκαιρία! Ο σεφ Andrea έχει εξαιρετική γνώση και φιλοξενία. Το...μενού ήταν φανταστικό και μάθαμε τόσο πολύ, τόσο για το μαγείρεμα όσο και για την πόλη της Ρώμης. Δεν μπορώ να συστήσω αυτή την τάξη αρκετά!Περισσότερα\nΕξαιρετική μέρα για όλη την οικογένεια!\nΟ σεφ Andrea παρείχε όλη μας την οικογένεια με μια μέρα που δεν θα ξεχάσουμε ποτέ. Τα 5 παιδιά μας (ηλικίας 16 - 27 ετών) δήλωσαν ότι ήταν το «κύριο σημείο» του ταξιδιού τους στην Ιταλία. Οι συνταγές ήταν κάτω από τη γη και νόστιμα....Όλα ήταν τοπικά προερχόμενα και η Andrea ήταν ενημερωτική με πολύ διασκεδαστικό και ευγενικό τρόπο. Ακόμα και η 16χρονη κόρη μας γελούσε μέχρι το τέλος της ημέρας. Όλοι μας είχαμε μια φανταστική στιγμή. Θα το συνιστούσα στους πιο απαιτητικούς φίλους μου. Σας συνιστώ να αφήσετε τον σεφ Andrea να καθορίσει το τελικό μενού με βάση τη διαθεσιμότητα εποχιακών προϊόντων. Κάναμε σπαγγέτι carbonara από το μηδέν και ήταν τόσο διασκεδαστικό να φτιάξουμε και ίσως το πιο νόστιμο ζυμαρικό που έχω φάει ποτέ.Περισσότερα\nΛάβετε γρήγορα απαντήσεις από το προσωπικό του Cooking Classes in Rome και από προηγούμενους επισκέπτες.


Γ΄- Δ΄ ΤΑΞΗ ΤΟΥ 5ΟΥ ΔΗΜ. ΣΧ. ΒΕΡΟΙΑΣ: ΔΕΚΑΠΕΝΤΑΥΓΟΥΣΤΟΣ ΤΟΥ 1940\nΔΕΚΑΠΕΝΤΑΥΓΟΥΣΤΟΣ ΤΟΥ 1940\nΕκείνη τη χρονιά επιτέλους είχαν αξιωθεί να πάνε στο πανηγύρι της Τήνου, τον Δεκαπενταύγουστο. Η μητέρα του Παύλου το είχε τάξει στην Πανάγια να πάνε να την προσκυνήσουν στη γιορτή της. Πέντε χρονιές συνέχεια όμως τα πράγματα δεν είχαν έρθει βολικά.\n- Πότε το ένα. πότε το άλλο... γκρίνιαζε η μητέρα του. Ο κόσμος να γυρίσει ανάποδα, εγώ θα πάω εφέτος να προσκυνήσω στην Τήνο. Εσείς κάνετε ότι θέλετε. Ελένη, την είχε πειράξει ο πατέρας. Είσαι ένας κοινότατος εκβιαστής. Ξέρεις πολύ καλά ότι αυτό το σπίτι δεν λειτουργεί χωρίς εσένα. Μη χαλάς λοιπόν τη ζαχαρένια σου και θα σου γίνει το χατίρι.\nΘα κλείσουμε το σπίτι και θα κρεμάσουμε έξω στην πόρτα μια ταμπέλα που να γράφει: «Δεν λειτουργεί, λόγω τάματος!»\nΗ 14η Αυγούστου τους βρήκε «εν πλω» για το νησί. Χιλιάδες κόσμου πάνω στο κατάστρωμα ανάσαιναν μιαν ανάλαφρη ευωδιά που τους καλωσόριζε από το νησί. Μια μυρωδιά από άρωμα λεμονιάς, που γέμιζε τον αέρα σα να ήθελε να τους υπνωτίσει. Ένας ένας κατέβαιναν ήσυχα μέσα στις βαρκούλες που θα τους έβγαζαν στη στεριά. Και οι λεμβούχοι τραβούσαν τα κουπιά, που έσκιζαν τη θάλασσα, υποταγμένα κάτω από τα έμπειρα χέρια τους.\nΟ Παύλος αισθανόταν σαν σταυροφόρος. Τόσο πολύ τον είχε επηρεάσει το προσκύνημα ώστε είχε να πιστεύει ότι πάει να ελευθερώσει τους Άγιους Τόπους. Γιατί δεν ήταν μόνο το πάθος της μητέρας του και η ευλάβεια του παππού του, ήταν και οι άνθρωποι οι άλλοι που μιλούσαν με δέος, με ταπεινοσύνη, που γονάτιζαν με κατάνυξη μουρμουρίζοντας προσευχές στην αγαπημένη θεϊκή μορφή, που σκορπά ελπίδες και εγκαρδίωση. Προσπαθούσε να διακρίνει τη μορφή της πάνω από τα κοσμήματα που σκέπαζαν την εικόνα της. Ξεχώριζαν μόνο τα μάτια της, που κοίταζαν με μια παρήγορη γλύκα ανάμικτη με μια απέραντη θλίψη. Μ' ένα μπαμπάκι βουτηγμένο σε ροδόσταμο την καθάριζε κάθε τόσο η εκκλησάρισσα. Κι ο κόσμος σπρωχνόταν μπροστά της για να προσκυνήσει και να προσευχηθεί.\nΤη νύχτα την πέρασαν σχεδόν όρθιοι στην παραλία της Τήνου. Το πρωί ένα χρωματιστό πλήθος είχε γεμίσει τα πεζοδρόμια, τα καφενεία της προκυμαίας και το δρόμο που οδηγούσε στην εκκλησιά. Όλη αυτή η πολύβουη μάζα περίμενε την ώρα της λιτανείας. Άρρωστοι και ανήμποροι είχαν παραταχτεί στο δρόμο με την ελπίδα στα μάτια. Μια γριούλα δίπλα τους μονολογούσε: «Εσύ που είσαι μάνα, νιώσε τον πόνο μου, κάνε καλά το παιδί μου!»\nΕκεί στο λιμενοβραχίονα βρισκόταν η ΕΛΛΗ, το καλύτερο καταδρομικό του ελληνικού πολεμικού ναυτικού για να αποδώσει τιμές, Ο πατέρας εξηγούσε στον Παύλο πως ήταν το καλύτερο γιατί μπορούσε να ποντίσει 110 νάρκες, είχε δυο αντιαεροπορικά πολυβόλα, τρία πυροβόλα, δύο ταχυβόλα και δύο τορπιλοσωλήνες.\nΟ Παύλος τον άκουγε με θαυμασμό, με ανοιχτό το στόμα.\n- Είπαμε να με θαυμάζεις για τις γνώσεις μου, χαμογέλασε ο πατέρας του, αλλά αν δεν κλείσεις το στόμα σου. θα καταπιείς καμιά μύγα.\nΈτσι εντελώς ξαφνικό, στις οκτώ και μισή ακούστηκα απίθανος κράτος που τράνταξε συθέμελα το νησί. Σαν να έγινε σεισμός. Τόσο γρήγορα έγιναν όλα ώστε κανείς δεν σκέφτηκε, ότι μπορούσε να είναι τορπιλισμός.\nΌπως κοίταζαν με θαυμασμό την ΕΛΛΗ, είδαν, συγχρόνως με τον κρότο, να πετιούνται από το κατάστρωμα της άνθρωποι και να τινάζονται στη θάλασσα σε μεγάλη απόσταση: Πριν προλάβουν, να πουν λέξη, ένας δεύτερος δαιμονικός κρότος ξεσήκωσε κάτι πελώριες υδάτινες στήλες.\nΤα νερά έφτασαν ως εκεί που βρίσκονταν. Ο κόσμος στρίγγλιζε, ο πατέρας έσφιγγε απορημένος τον Παύλο στην αγκαλιά του, η μητέρα είχε βουβαθεί. Κι ύστερα μια τρίτη και τελευταία έκρηξη! Η πόλη σείστηκε. Οι πέτρες τινάζονταν προς όλες τις κατευθύνσεις. Έπεσαν κάτω βάζοντας αυθόρμητα τα χέρια πάνω στα κεφάλια τους. Επακολούθησε πανικός. Το πανικοβλημένο πλήθος προσπαθούσε να σωθεί τρέχοντας προς τους αγρούς. Ο ένας σκουντουφλούσε πάνω στον άλλον, άλλοι μπερδεύονταν στις καρέκλες, αναποδογύριζαν τα τραπέζια κι έπεφταν. Ο χώρος γέμισε σπασμένα ποτήρια, γυαλιά και αίματα. Η φωτιά που είχε απλωθεί πάνω στο πλοίο έφερε σύννεφα καπνού στη προκυμαία. Ο παππούς του Παύλου με αγριεμένα μάτια δεν μπορούσε ν' αποσπάσει το βλέμμα του από το καταδρομικό. Οι βαρκάρηδες είχαν αρχίσει κιόλας να κωπηλατούν προς τα εκεί για να δώσουν βοήθεια.\n- Κάτι έγινε στο πλοίο, έλεγαν με άχρωμη φωνή. Δένουν ρυμουλκά για να το σύρουν.\nΠαρακολουθούσαν βουβοί τα τρεχάματα και τη φασαρία. Τα ρυμουλκά έφτασαν αργά. Τα σκοινιά έσπασαν. Δεν γινόταν πια τίποτα. Το πλοίο ήταν ξεγραμμένο. Οι άντρες έφευγαν από το σκάφος με βάρκες. Ύστερα έγινε κάποια φασαρία. Κάποιον τραβούσαν από μέσα που δεν ήθελε να βγει.\n- Θα είναι ο καπετάνιος, είπε ο παππούς.\nΣε λίγη ώρα εκείνο το κομψό, σημαιοστολισμένο πλοίο είχε σκεπαστεί από τα ταραγμένα νερά της θάλασσας, που δέχτηκε με απορία εκείνο το ναυάγιο. Μόνο η ελληνική σημαία στον πιο ψηλό ιστό του ναυαγισμένου πλοίου κατάφερε να επιπλεύσει σαν γαλανόλευκο πουλί.\nΤότε γύρισαν να δουν ολόγυρα τους. Η φρίκη και η αγωνία πλανιόταν σ' όλα τα πρόσωπα. Οι κατάκοιτοι κουνούσαν τα χέρια ζητώντας βοήθεια από τους τρομαγμένους διαβάτες που έτρεχαν χωρίς να ξέρουν που πάνε. Οι τυφλοί είχαν ακούσει το θόρυβο μα δεν μπορούσαν να δουν τι συμβαίνει. Οι κουφοί είδαν τη φασαρία, μα δεν άκουσαν τους κρότους. Οι μουγγοί είδαν και άκουσαν μα δεν μπορούσαν να μιλήσουν και οι παράλυτοι δεν μπορούσαν να κινηθούν.\nΣτις έντεκα και μισή όλοι πια έμαθαν ότι το πλοίο είχε τορπιλιστεί. Πόση ώρα είχε περάσει από τη στιγμή που το έδειχνε ο πατέρας στον Παύλο; «Να το καταδρομικό μας, η ΕΛΛΗ. Το καλύτερο καταδρομικό του πολεμικού μας ναυτικού. Μπορεί να ποντίσει 118 νάρκες. Έχει τρία πυροβόλα... Αν δεν κλείσεις το στόμα σου, θα καταπιείς καμιά μύγα...»\nΣιγά σιγά η ησυχία αποκαταστάθηκε και η λιτανεία έγινε. Μετά από το τραγικό επεισόδιο η συγκίνηση ήταν ζωγραφισμένη στο πρόσωπο του κόσμου. Στο ναό, στο προαύλιο, στο δρόμο, ο κόσμος δεόταν. «Υπέρ ειρήνης του σύμπαντος κόσμου...» έψελνε ο μητροπολίτης.\nΚατά το απόγευμα ξεκινήσανε για την Αθήνα. Πέντε επιβατικά πλοία είχαν σχηματίσει μια νηοπομπή, που τη συνόδευαν δυο αντιτορπιλικά. Κανείς δεν είχε διάθεση για κουβέντα, και το πέλαγος, έτσι τους φάνηκε, είχε μια πολεμική όψη, καθώς οι προβολείς ερευνούσαν και φώτιζαν το σκοτάδι που ερχόταν βιαστικά.\nΈτσι τέλειωσε το πανηγύρι του Δεκαπενταύγουστου και εκπληρώθηκε το τάμα της μητέρας.\nΤην άλλη μέρα οι εφημερίδες εξαντλήθηκαν αμέσως. Ήταν γεμάτες με φωτογραφίες της ΕΛΛΗΣ και των τραυματισμένων ναυτών. Έγραφαν για τα άτιμα χέρια που σκόρπισαν στη γιορτή της Παναγιάς τόσο αθώο αίμα. Μέσα στις κουβέντες των μεγάλων η λέξη «ποιος» και η λέξη «γιατί» έμεναν αναπάντητες. Μια αγανάκτηση κι ένα συγκρατημένο πείσμα δημιουργούσε ένα κλίμα προετοιμασίας. Όπως στο βαρέλι βράζει το καινούριο κρασί, μέσα στις ψυχές έβραζε η ιδέα του πολέμου. Ο πόλεμος τους είχε συνεπάρει στο ρεύμα του. Ο δολοφόνος που κτύπησε την ΕΛΛΗ ήταν σίγουρο πως θα ξαναχτυπούσε. Έπρεπε να είναι όλοι έτοιμοι για τη μεγάλη ώρα.\nΣτις 28 Οκτωβρίου του 1940 οι Ιταλοί κήρυξαν τον πόλεμο στην Ελλάδα.


ΥΔΡΟΓΕΙΟΣ FM Ακούστε ζωντανά - Ελληνικοί Ραδιοφωνικοί Σταθμοί\nŞu an ΥΔΡΟΓΕΙΟΣ FM Dinliyorsunuz.\nΆκου τον ΥΔΡΟΓΕΙΟΣ FM, ΥΔΡΟΓΕΙΟΣ FM ακούστε ραδιόφωνο, ΥΔΡΟΓΕΙΟΣ FM online ραδιόφωνο δωρεάν, ΥΔΡΟΓΕΙΟΣ FM ακούστε ραδιόφωνο online, Άκου ζωντανά τον ΥΔΡΟΓΕΙΟΣ FM, ΥΔΡΟΓΕΙΟΣ FM online ραδιοφωνικοί σταθμοί, ΥΔΡΟΓΕΙΟΣ FM online fm ραδιόφωνο, ΥΔΡΟΓΕΙΟΣ FM ραδιοφωνικοί σταθμοί,\nΗ μουσική σου ενέργεια!\nΥΔΡΟΓΕΙΟΣ FM ακούστε ραδιόφωνο online δωρεάν\nΜπορείτε να ακούσετε ΥΔΡΟΓΕΙΟΣ FM ζωντανή ροή μέσω του Liveradios.online. Απολαύστε να ακούτε ζωντανό ραδιόφωνο χωρίς να κολλήσετε, το οποίο συλλέγει όλες τις ραδιοσυχνότητες, μεταδίδει ζωντανά μέσω του Διαδικτύου και προσφέρει την ευκαιρία να ακούσετε ζωντανή μουσική χωρίς διακοπή και δωρεάν. Όλοι οι μεγάλοι Ελληνικοί ραδιοφωνικοί σταθμοί. Πατήστε στο εικονίδιο ενός ραδιοφώνου και ακούστε στο σπίτι ή στο γραφείο. Εύκολο στη χρήση και 100% δωρεάν.


Ανδρέας Φουστάνος: Η γνωριμία και η σχέση με τη 49χρονη Αλβανίδα που πυροβόλησε τον πρώην της στο Χαλάνδρι - Madatoforos.gr\nHome LIFESTYLE Ανδρέας Φουστάνος: Η γνωριμία και η σχέση με τη 49χρονη Αλβανίδα που πυροβόλησε τον πρώην της στο Χαλάνδρι\nΑνδρέας Φουστάνος: Η γνωριμία και η σχέση με τη 49χρονη Αλβανίδα που πυροβόλησε τον πρώην της στο Χαλάνδρι\nΣυνέντευξη στην κάμερα του Πρωινού έδωσε ο γνωστός πλαστικός χειρουργός Ανδρέας Φουστάνος σχετικά με τη γνωριμία του με την 49χρονη εικαστικό.\nΛίγα 24ωρα μετά τη σύλληψη της 49χρονης εικαστικού για το αιματηρό περιστατικό στο Χαλάνδρι, όπου πυροβόλησε και τραυμάτισε σοβαρά τον 68χρονο οφθαλμίατρο, ο Ανδρέας Φουστάνος μίλησε στο Πρωινό για τη γνωριμία και τη σχέση του μαζί της.\n«Δεν γνώριζα τον γιατρό. Την κατηγορούμενη την έχω γνωρίσει» ανέφερε αρχικά ο Φουστάνος.\nΓια τις κοινές φωτογραφίες τους που είχε αναρτήσει η 49χρονη στο facebook, ο Φουστάνος δήλωσε πως «δεν είχαμε τίποτα το ιδιαίτερο, δε χρειάζεται να το συζητάμε. Ήταν ένας ευχάριστος άνθρωπος όταν τη γνώρισα εγώ, τίποτα άλλο. Άλλες εποχές. Μιλάμε για πάνω από 15 χρόνια. Αν γνωρίζεις έναν άνθρωπο και ξαφνικά ακούς αυτή την ιστορία… Έχουν δει πολλά τα μάτια μου σε αυτή τη ζωή, που όλα μπορούν να συμβούν».\nΣε ερώτηση για το πόσο διήρκησε η μεταξύ τους σχέση, ο γνωστός πλαστικός χειρουργός Ανδρέας Φουστάνος απάντησε: «Διήρκησε πολύ λίγο».\nΝα θυμίσουμε ότι η 49χρονη είναι η Κλοντιάνα Τσέλο η οποία λίγες μέρες πριν τραυμάτισε μετά απο πυροβολισμό τον πρώην σύντροφό της. Ο εν λόγω βρίσκεται ξεπέρασε τον κίνδυνο μετά τους πυροβολισμούς που δέχθηκε στο στομάχι και τη μασχάλη. Η 49χρονη δήλωσε πως δεν ήταν δικό της το όπλο. Εκνευρίστηκε επειδή ο 68χρονος της έχει πάρει βίαια -όπως λέει- το παιδί. [/expander_maker]\nΑνδρέας Φουστάνος: Η γνωριμία και η σχέση με τη 49χρονη Αλβανίδα που πυροβόλησε τον πρώην της στο Χαλάνδρι Reviewed by admin on Νοεμβρίου 17, 2021 Rating: 5


ΜΟΣΚΟΒΙΣΙ: ΤΕΛΟΣ ΤΑ ΜΝΗΜΟΝΙΑ ΣΤΗΝ ΕΛΛΑΔΑ - European Progressive Forum\nΠιερ Μοσκοβισί: Τέλος τα μνημόνια στην Ελλάδα\nΣυνέντευξη του Πιερ Μοσκοβισί, Ευρωπαίου Επιτρόπου Οικονομικών Υποθέσεων, στον Δημήτρη Ραπίδη, συντονιστή του Ευρωπαϊκού Προοδευτικού Φόρουμ.\nΠώς εξηγείτε την ενίσχυση των ακροδεξιών κομμάτων σε πολλά κράτη-μέλη της ΕΕ και της Ευρωζώνης τα τελευταία χρόνια;\nΠρώτα απ 'όλα, τα ακροδεξιά κόμματα δεν έχουν κερδίσει κάθε μάχη που έπρεπε να κερδηθεί στην ΕΕ. Μάλιστα, έχασαν τη μεγαλύτερη μάχη του 2017, τις γαλλικές εκλογές, στις οποίες η Μαρίν Λεπέν ηττήθηκε ολοκληρωτικά.\nΠαρ'όλα αυτά, η απειλή που θέτουν τα ακροδεξιά και εθνικιστικά κόμματα είναι πραγματική και δεν δείχνει κανένα σημάδι μείωσης. Στη Γερμανία, το AfD έγινε το πρώτο ακροδεξιό κόμμα που εισήλθε στην Ομοσπονδιακή Βουλή από τη δεκαετία του 1950. Στην Αυστρία, το Κόμμα της Ελευθερίας κατέχει βασικές θέσεις στην κυβέρνηση συνασπισμού. Στις πρόσφατες εκλογές της Ιταλίας, περισσότερο από το ένα πέμπτο των ψήφων πήγε στη Λέγκα και στους ακροδεξιούς Αδελφούς της Ιταλίας. Και είδαμε όλοι τη συντριπτική νίκη του κόμματος Fidesz του Βίκτορ Ορμπάν στην Ουγγαρία αυτόν τον μήνα.\nΤι υπάρχει πίσω από αυτή την πολιτική τάση; Είμαι πεπεισμένος ότι εάν ένα μέρος των Ευρωπαίων πολιτών έχει απομακρυνθεί από την Ευρώπη, είναι λιγότερο αποτέλεσμα αυτών των πολιτικών που εφαρμόσαμε και περισσότερο αποτέλεσμα αυτών των πολιτικών που δεν καταφέραμε να εφαρμόσουμε σε ορισμένα κρίσιμα ζητήματα.\nΤα λαϊκά κόμματα ευδοκιμούν μέσα στην οικονομική ανασφάλεια που είναι η μόνιμη κληρονομιά της κρίσης και στις αποκλίσεις που παραμένουν πολύ έντονες στην ευρωζώνη. Γι'αυτό πρέπει να εστιάσουμε όλες τις προσπάθειές μας στην αντιμετώπιση της ανισότητας και να διασφαλίσουμε ότι η σημερινή ισχυρή οικονομική ανάπτυξη ωφελεί και τις πλέον περιθωριοποιημένες κοινότητές μας.\nΘα ξεπεράσουμε αυτό το κύμα λαϊκισμού στην ΕΕ μόνο μέσω ισχυρών ενεργειών και καθοριστικών αποτελεσμάτων. Έχουμε λίγο περισσότερο από ένα χρόνο πριν από το τέλος της θητείας μας. Ας αξιοποιήσουμε αυτό το χρόνο για να πείσουμε όλους τους πολίτες μας για τα οφέλη και τη δυναμική της ΕΕ. Αυτή είναι η μεγαλύτερη πρόκληση για μας πριν από τις ευρωπαϊκές εκλογές του 2019.\nΥπάρχει συζήτηση στην ΕΕ σχετικά με πιθανές θεσμικές μεταρρυθμίσεις για την αντιμετώπιση ορισμένων προκλήσεων που αντιμετωπίζει το ευρωπαϊκό οικοδόμημα. Κατά τη γνώμη σας, ποιες προτάσεις μπορούν αποτελεσματικά να αντιμετωπίσουν τη φοροδιαφυγή και να βοηθήσουν την ΕΕ να αντιμετωπίσει μια μελλοντική χρηματοπιστωτική κρίση;\nΑναφέρατε δύο συγκεκριμένα ζητήματα: την καταπολέμηση της φοροδιαφυγής και την ενίσχυση της Οικονομικής και Νομισματικής Ένωσης. Επιτρέψτε μου να αναφερθώ σε κάθε ένα από αυτά με τη σειρά του.\nΗ αντιμετώπιση της φοροαποφυγής και της φοροδιαφυγής είναι μια παγκόσμια πρόκληση και καμία χώρα δεν μπορεί να την αντιμετωπίσει μόνη της. Πρώτα ως Υπουργός Οικονομικών της Γαλλίας και στη συνέχεια ως Επίτροπος της ΕΕ, εργάστηκα σκληρά για να διασφαλίσω τις συμφωνίες που επιτεύχθηκαν στη G20 για την αντιμετώπιση της διάβρωσης της φορολογικής βάσης και της μεταφοράς των κερδών σε φορολογικούς παραδείσους. Και στην ΕΕ, παρά την ανάγκη να συνεργαστούμε με τον κανόνα της ομοφωνίας για τα θέματα αυτά, επιτύχαμε ένα τεράστιο επίτευγμα τα τελευταία χρόνια: τον τερματισμό του τραπεζικού απορρήτου, την αυτόματη ανταλλαγή πληροφοριών σχετικά με τις φορολογικές αποφάσεις, τους νέους κανόνες διαφάνειας για τους φορολογικούς διαμεσολαβητές και φυσικά τον πρώτο κατάλογο των φορολογικών παραδείσων της ΕΕ. Πρέπει ακόμη να γίνουν πολλά και σκοπεύω να συνεχίσω να πιέζω τα κράτη-μέλη μας να λάβουν τις απαραίτητες αποφάσεις.\nΔύο προτάσεις είναι καίριες για την οικοδόμηση ενός πιο δίκαιου, πιο ανταγωνιστικού εταιρικού φορολογικού συστήματος στην Ευρώπη. Πρώτον, η κοινή ενοποιημένη βάση φορολογίας εταιρειών θα κλείσει πολλά "παράθυρα" για τη μεταφορά των κερδών και θα ενθαρρύνει τις εταιρείες να επενδύσουν πέρα από τα σύνορα στην ενιαία αγορά. Δεύτερον, η πρότασή μας για δίκαιη φορολογία της ψηφιακής οικονομίας που αναμένεται να δημιουργήσει ένα νέο πλαίσιο για την αποτελεσματικότερη φορολόγηση των συχνά τεράστιων κερδών που πραγματοποιούν οι "ψηφιακοί γίγαντες" στην Ευρώπη.\nΌσον αφορά στην εμβάθυνση της ΟΝΕ, επί του παρόντος οι εργασίες επικεντρώνονται στη μεταρρύθμιση του Ευρωπαϊκού Μηχανισμού Σταθερότητας και στην ολοκλήρωση της Τραπεζικής Ένωσης, και συγκεκριμένα στην καθιέρωση ενός κοινού, ανοιχτού συστήματος για το Ενιαίο Ταμείο Εξυγίανσης. Αυτοί είναι οι δύο τομείς που εντόπισαν οι ηγέτες της ευρωζώνης ως τους πλέον ώριμους για συμφωνία. Όμως, η πρόοδος σε αυτούς τους τομείς δεν πρέπει να σημαίνει ότι θα αποκλίνουμε από τις άλλες προτεραιότητες: να καταστήσουμε τη διακυβέρνηση της ζώνης του ευρώ πιο αποτελεσματική και δημοκρατική, και να καταπολεμήσουμε τις αποκλίσεις εντός της ευρωζώνης μέσω μιας λειτουργικής δημοσιονομικής σταθεροποίησης.\nΤο "παράθυρο ευκαιρίας" που έχουμε μπροστά μας για να λάβουμε μια αξιόπιστη σειρά αποφάσεων για την εμβάθυνση της ΟΝΕ είναι όλο και στενότερο. Θα παραμείνει ανοιχτό μέχρι τη Σύνοδο Κορυφής του Ιουνίου, όχι περισσότερο από αυτό. Επομένως, πρέπει τώρα να επιταχύνουμε το έργο μας. Δεν υπάρχει χρόνος για χάσιμο.\nΗ Ελλάδα έκανε θετικά βήματα για να σταθεί ξανά στα πόδια της μετά από οκτώ χρόνια υπό σκληρή δημοσιονομική επιτροπεία και τρία προγράμματα διάσωσης. Βρισκόμενη ένα βήμα πριν την τελική έξοδο από το πρόγραμμα τον Αύγουστο του 2018, πώς αξιολογείτε τις προσπάθειες της κυβέρνησης υπό την ηγεσία του ΣΥΡΙΖΑ προς αυτήν την κατεύθυνση;\nΗ Ελλάδα έχει περάσει πολλά από τις δραματικές ημέρες της άνοιξης του 2010 και από το ταραγμένο καλοκαίρι του 2015.\nΈχω εργαστεί πολύ καλά με τον Αλέξη Τσίπρα και τον Ευκλείδη Τσακαλώτο τα τελευταία χρόνια. Οι ανοιχτές γραμμές επικοινωνίας έχουν καθοριστική σημασία για να προωθήσουμε τη διαδικασία προς τα εμπρός, κάθε φορά που έχουμε πληγεί ή καθυστερήσει από τα πολλά εμπόδια που ήταν διάσπαρτα κατά μήκος της διαδρομής. Και πάντα καταφέρναμε να ξεπεράσουμε τα εμπόδια αυτά μαζί. Όλοι γνωρίζουμε πόσο σκληρά ήταν τα τελευταία χρόνια για τον ελληνικό λαό, του οποίου οι τεράστιες θυσίες τώρα αποδίδουν.\nΟι επόμενοι μήνες αποτελούν το τελευταίο μέρος της εποχής των μνημονίων, η οποία ξεκίνησε πριν από οκτώ χρόνια την άνοιξη του 2010. Έχει απομείνει μόνο μία τελική αξιολόγηση που πρέπει να ολοκληρωθεί πριν τελειώσει το πρόγραμμα το καλοκαίρι. Πιστεύω ότι θα γίνει εξίσου ομαλά όπως η τρίτη αξιολόγηση, υπό την προϋπόθεση ότι το καλό εποικοδομητικό κλίμα που έχει καθορίσει τη συνεργασία μας τους τελευταίους μήνες θα διατηρηθεί από όλους τους εταίρους.\nΑυτό που θέλω να τονίσω είναι ότι μετά το πρόγραμμα, η Ελλάδα θα γίνει ξανά, από οικονομική άποψη, μια κανονική ευρωπαϊκή χώρα. Οι οικονομικές πολιτικές της Ελλάδας θα παρακολουθούνται μέσω της διαδικασίας συντονισμού που ονομάζουμε Ευρωπαϊκό Εξάμηνο. Επειδή πολλές από τις δεσμεύσεις του προγράμματος θα εξακολουθήσουν να υλοποιούνται πολύ καιρό μετά την ολοκλήρωση του προγράμματος, θα πρέπει επίσης να υπάρξει ένας κατάλληλος τύπος εποπτείας μετά το πρόγραμμα. Αλλά ας είμαστε σαφείς: δεν θα υπάρχουν πλέον «μνημόνια» και, υπό την προϋπόθεση ότι στο μέλλον θα αναληφθούν υπεύθυνες δημοσιονομικές πολιτικές, δεν θα υπάρξει πλέον ανάγκη για πολιτικές λιτότητας.\nΟι επιλογές του εκλογικού σώματος σε πολλά κράτη-μέλη δείχνουν ότι τα ευρωπαϊκά σοσιαλιστικά και κεντροαριστερά κόμματα χάνουν έδαφος. Είδαμε τι συνέβη στη Γαλλία και στη Γερμανία, μεταξύ άλλων κρατών-μελών. Αντίθετα, βλέπουμε την κυβέρνηση του Αντόνιο Κόστα στην Πορτογαλία να αποδίδει καλά, δημιουργώντας θετικές προοπτικές για την οικονομία και την κοινωνία. Πώς ερμηνεύονται αυτά τα διαφορετικά και αντιθετικά εν πολλοίς παραδείγματα;\nΣε ολόκληρη την Ευρώπη, τα σοσιαλιστικά και τα κεντροαριστερά κόμματα έχουν υποστεί σκληρές εκλογικές ήττες τα τελευταία χρόνια: στην Ισπανία το 2016, στη Γαλλία, τις Κάτω Χώρες και τη Γερμανία το περασμένο έτος, και πιο πρόσφατα στην Ιταλία. Και ναι, πολλοί από τους ψηφοφόρους μας έχουν μεταφέρει την υποστήριξή τους σε ευρωσκεπτικιστικά και άλλα λαϊκιστικά κινήματα διαφόρων αποχρώσεων. Αλλά ο σοσιαλισμός στην Ευρώπη δεν είναι νεκρός! Η κυβέρνηση του Αντόνιο Κόστα μας δίνει την απόδειξη ότι μια κυβέρνηση της αριστεράς μπορεί να προωθήσει σοσιαλιστικές αξίες και αρχές, να καταπολεμήσει την ανισότητα και να εργαστεί για περισσότερες και καλύτερες θέσεις εργασίας, ενώ παράλληλα ενισχύει την οικονομική ανάπτυξη και μειώνει το έλλειμμα.\nΜπορούμε να νικήσουμε τους ευρωσκεπτικιστές και τους εθνικιστές - δεν έχω καμία αμφιβολία γι 'αυτό. Μετά από τόσα χρόνια χαμένου εδάφους, οι προσεχείς ευρωπαϊκές εκλογές του 2019 είναι μια ευκαιρία για να ανθίσει ξανά ο σοσιαλισμός. Αυτό όμως απαιτεί από όλους τους σοσιαλιστές και τους σοσιαλδημοκράτες στην Ευρωπαϊκή Ένωση να ενώσουν τις δυνάμεις τους και να προσφέρουν μια θετική ατζέντα βασισμένη στις βασικές μας αξίες της δικαιοσύνης, της αλληλεγγύης και κυρίως της ισότητας.\nΤι είναι το Ευρωπαϊκό Προοδευτικό Φόρουμ;\nTo Eυρωπαϊκό Προοδευτικό Φόρουμ είναι μια διαδικτυακή πλατφόρμα διαλόγου, ενημέρωσης, πολιτικής ανάλυσης και δράσεων, με επίκεντρο την αριστερή και προοδευτική ατζέντα στο Ευρωπαϊκό Κοινοβούλιο, στην Ευρωπαϊκή Ένωση και στην Ελλάδα. Συμβάλλει επίσης στο έργο και στις πρωτοβουλίες της "Προοδευτικής Συμμαχίας" στο Ευρωπαϊκό Κοινοβούλιο, της ομάδας δηλαδή ευρωβουλευτών από την Αριστερά, τη Σοσιαλδημοκρατία και τους Πράσινους, καθώς και άλλων προοδευτικών πρωτοβουλιών, όπως τo Φόρουμ της Μασσαλίας, με ορίζοντα τις ευρωεκλογές του 2019.


Η ΠΡΟΣΩΠΙΚΗ ΑΝΤΙΔΡΑΣΗ ΣΤΗΝ ΚΡΙΣΗ - new Deal\nΗ ΠΡΟΣΩΠΙΚΗ ΑΝΤΙΔΡΑΣΗ ΣΤΗΝ ΚΡΙΣΗ\nτου ΓΙΩΡΓΟΥ ΓΚΟΛΦΙΝΟΠΟΥΛΟΥ\nΕδώ και τριάντα τουλάχιστον χρόνια, η Ελληνική κοινωνία έχει δεχτεί επιδράσεις που έχουν συμβάλλει καθοριστικά στη μη υγιή και μη ουσιαστική αντιμετώπιση των καθημερινών προβλημάτων της.\nΈτσι τα τελευταία 1-2 χρόνια με τη παγκόσμια οικονομική κρίση που γνωρίζουμε, ο Έλληνας βρέθηκε απροετοίμαστος και χωρίς τους μηχανισμούς ασφάλειας για την αντιμετώπισής της.\nΕπιγραμματικά αναφέρω μερικές παραμέτρους που συνέβαλαν σε αυτή την κατάσταση:\n-Η αμφισβήτηση συστημάτων αξιών (ηθικών-πνευματικών-υλικών κ.λ.π.)\n-Η αλλαγή κοινωνικοπολιτικών συστημάτων παγκόσμια\n-Η επιρροή των Μ.Μ.Ε.\n-Η καταναλωτικού τύπου διαχείριση του διαδικτύου\n-Η μη κατάλληλη υποστήριξη των μεταποιητικών μονάδων\n-Ο μη ελεγχόμενος και μη παραγωγικός Δημόσιος τομέας\nΓι’ αυτούς και για άλλους συναφείς λόγους, η κοινωνία μας βρίσκεται σε αμηχανία. Είναι προβληματισμένη και σε αναμονή, σαν να περιμένει τη λύση από κάπου αλλού. Ενώ εμείς πρέπει να ενεργήσουμε.\nΑυτή η κατάσταση σχετικής αδράνειας και αναπαραγωγής συμπεριφορών που δεν οδηγούν ουσιαστικά σε λύσεις πρέπει να αλλάξει. Ας αναλογιστεί ο καθένας από τη πλευρά του, ποιες ήταν οι συνέπειες μίας παθητικής αντιμετώπισης αυτών των καταστάσεων και της νοοτροπίας «ανοχής» που υπήρχε.\nΗ κρίση υπαγορεύει την αντιμετώπιση αυτών των φαινομένων. Είναι μία εν δυνάμει ευκαιρία που αντί να μας αδρανοποιεί μπορεί να μας κινητοποιήσει για δραστική και ουσιαστική αλλαγή της συμπεριφοράς μας και τη διαμόρφωση μίας άλλης νοοτροπίας.\nΥπάρχουν μερικές προτάσεις για κινητοποίηση που δεν χρειάζονται σημαντική οικονομική συμμετοχή.\n-Προσπάθεια προβολής και προώθησης των κοινωνικοκεντρικών αξιών. (Π.χ. ανάπτυξη συμπεριφοράς εθελοντικού τύπου, πρακτική συμμετοχή στην προστασία του περιβάλλοντος, κοινωνική συμπαράσταση στις ευπαθείς ομάδες κ.λ.π.).\n-Προσπάθεια εξασφάλισης του ατομικού συμφέροντος μέσω του κοινωνικού συμφέροντος. Δηλαδή αντί να αγωνιζόμαστε ατομικά να αγωνιζόμαστε συλλογικά, σαν ομάδα. (π.χ. μέσα από τη συλλογική προσπάθεια – αγώνα για την επιτυχία των Ολυμπιακών Αγώνων επωφελήθηκε συναισθηματικά και το κάθε άτομο ξεχωριστά).\n-Τοποθέτηση συγκεκριμένων στόχων με αποδέχτη το σώμα, το πνεύμα και την ψυχή. Π.χ. το περπάτημα, η ποδηλασία, κάθε είδους σπορ, η ανάγνωση λογοτεχνικών βιβλίων δοκιμίων και επιστημονικών συγγραμμάτων, η παρακολούθηση επιμορφωτικών εκπομπών στη τηλεόραση και το ραδιόφωνο, η συμμετοχή μας σε καλλιτεχνικές εκδηλώσεις, αποτελούν μόνο μερικές ποιοτικές προτάσεις προς την βελτίωσή μας\n-Σταδιακή – συστηματική αποφυγή της συμπεριφοράς «ανοχής» σε κοινωνικά και οικονομικά φαινόμενα εκτροπής. Δεν μένουμε αδρανείς άλλά μέσα από εναλλακτικές προτάσεις προσπαθούμε για την αναβάθμιση της ποιότητας του βιοτικού και πνευματικού μας επιπέδου.. Π.χ. φροντίζουμε να μην παρακολουθούμε τα καταναλωτικού τύπου προγράμματα στη τηλεόραση αλλά αυτά που είναι ουσιαστικά και φροντίζουμε επίσης στην εργασία μας και στις κοινωνικές μας σχέσεις να επισημαίνουμε ευγενικά τις συμπεριφορές «ανοχής».\n-Αποφυγή προσκολλήσεων ιδεολογικού, πολιτικού, κομματικού τύπου και διεύρυνση της οπτικής μας. Μέσα από αυτό το μηχανισμό μπορούμε να ανακαλύψουμε νέα ενδιαφέροντα για τη ζωή μας.\n-Προσπάθεια προσδιορισμού του εαυτού μας και των άλλων μέσα από τις πράξεις και όχι από τα λόγια.\n-Αποφυγή σκέψεων και πράξεων στις οποίες ενδεχόμενα το αίσθημα ανασφάλειας η κατωτερότητας ενίοτε μας οδηγεί και εκδηλώνουμε συμπεριφορές που τις αναπαράγουμε επειδή κάποιος άλλος τις διαπράττει. Π.χ. αφού παρκάρουν οι άλλοι πάνω στο πεζοδρόμιο θα παρκάρω και εγώ, αφού «όλοι» κοιτάνε τον εαυτό τους το ίδιο θα κάνω και εγώ.\n-Κατανόηση ότι η βελτίωση του κοινωνικού περιβάλλοντος, έχει σαν αποτέλεσμα το ατομικό συμφέρον.\nΕάν δεν κάνουμε αυτές τις μικρές αλλαγές στην καθημερινότητά μας, θα συνεχίσουμε να ζούμε με τα προβλήματα που αντιμετωπίζουμε σήμερα. Εάν μπορέσουμε να ακολουθήσουμε αυτές τις κατευθύνσεις για κάποιο μικρό διάστημα, θα νοιώσουμε σίγουρα καλλίτερα. Η οικονομική κρίση δεν θα έχει, τουλάχιστον σε ψυχικό επίπεδο, τον αντίκτυπο που έχει τώρα επάνω μας\nΑλλά το πιο σημαντικό είναι ότι έτσι συμβάλλουμε, χωρίς αμφιβολία, ουσιαστικά στη βελτίωση της ποιότητας της κοινωνίας μας.


"Ελεύθερη Ελλάδα", "Η φωνή της αλήθειας" - Ψιμούλη Βάσω | Public βιβλία\nΣυγγραφέας: Ψιμούλη Βάσω\nΣύνοψη του βιβλίου ""Ελεύθερη Ελλάδα", "Η φωνή της αλήθειας""\nΠριν από μισό και πλέον αιώνα, το 1947, ιδρύεται από το ΚΚΕ, σε συνθήκες εμφύλιας αναμέτρησης, ο Ραδιοφωνικός Σταθμός "Ελεύθερη Ελλάδα". Λειτουργεί μέχρι το 1956. Μετά από δύο χρόνια σιωπής θα ξαναβγεί στα ερτζιανά, μετονομαζόμενος σε "Φωνή της Αλήθειας", μέχρι τη μεταπολίτευση του 1974. Με σημερινά κριτήρια, η ιδιαιτερότητά του ως "μέσου μαζικής ενημέρωσης" είναι προφανής για δύο, τουλάχιστον, λόγους. Ο πρώτος έχει σχέση με την ίδια τη λειτουργία του, καθώς παραμένει, απαρχής μέχρι τέλους, πλήρως ελεγχόμενος από τον πολιτικό κώδικα υποταγής στη βούληση της κομματικής εξουσίας την οποία υπηρετεί. Ο δεύτερος, ότι λειτουργεί εξόριστος, εκτός συνόρων της χώρας στην οποία εκπέμπει το κομματικό του μήνυμα, μετακινούμενος από το Βελιγράδι στο Βουκουρέστι και τέλος στο Χάλε της Λιψίας. Επιπλέον, η ομάδα των συντακτών και εκφωνητών του διαβιεί υπό συνθήκες παρανομίας, έγκλειστη και απομονωμένη για λόγους συνωμοτικότητας αλλά και γιατί τα "φιλοξενούντα" καθεστώτα αποκρύπτουν ότι υποθάλπουν το σταθμό ενός αντάρτικου κινήματος γειτονικής χώρας. Αυτές οι πολιτικές συγκυρίες διαμορφώνουν, εν τέλει, την περίκλειστη συνθήκη εντός της οποίας θα σχεδιασθεί, θα οργανωθεί και θα παραχθεί το έργο του κομματικού και δημοσιογραφικού επιτελείου του Σταθμού. Έργο εντυπωσιακό σε όγκο, ιστορικής σημασίας, αν συνεκτιμηθούν τα ποικίλα περιεχόμενά του: ενημέρωση, προπαγάνδα, οργάνωση, διαδικασίες, μηχανισμοί. Πάνω απ' όλα, όμως, το υλικό αυτό αποτελεί, για τον ερευνητή, μία ακόμη εστία φωτισμού της πολιτικής σκέψης και πράξης του σημαντικότερου κόμματος της ελληνιής Αριστεράς, στην πλέον δραματική περίοδο της ιστορικής του διαδρομής. Συνάμα, μία απρόσμενα ενδιαφέρουσα γωνία πρόσληψης της μετεμφυλιακής ελληνικής κοινωνίας και οικονομίας από τη γεωγραφική απόσταση και την πολιτισμική απομόνωση του πολιτικού πρόσφυγα. Αυτό είναι το Αρχείο του Ραδιοφωνικού Σταθμού "Ελεύθερη Ελλάδα"/"Η Φωνή της Αλήθειας", το μεγαλύτερο μέρος του οποίου, 370.000 φύλλα δελτίων εκπομπών, απόκειται στα Αρχεία Σύγχρονης Κοινωνικής Ιστορίας, στη διάθεση των ερευνητών / αναγνωστών. Η παρούσα έκδοση περιέχει, κατά πρώτο λόγο, το Ευρετήριο του αρχείου των εκπομπών του Ραδιοφωνικού Σταθμού. Επίσης, εκτενή εισαγωγή για την ίδρυση, την οργάνωση, τις μετακινήσεις του Σταθμού, τον πολιτικό και κοινωνικό λόγο, το ύφος και τη γλώσσα του επιτελείου των συντακτών-εκφωνητών του καθώς και των κομματικών καθοδηγητών τους εντός και εκτός των τειχών του ιδιόμορφου εγκλεισμού στον οποίο εκόντες-άκοντες, σε άγριους χωρίς έλεος καιρούς, θήτευσαν.\nΣυγγραφέας/εις: Ψιμούλη Βάσω\nISBN 10: 9603103144


Αγριογούρουνα κόβουν βόλτες σε κεντρικό σημείο του Διόνυσου (ΦΩΤΟ & ΒΙΝΤΕΟ) | thessi.gr\nΑγριογούρουνα κόβουν βόλτες σε κεντρικό σημείο του Διόνυσου (ΦΩΤΟ & ΒΙΝΤΕΟ)\nΣεπτέμβριος 10, 2019\t • Κατηγορίες: ΔΙΟΝΥΣΟΣ. και Ρεπορτάζ Διόνυσος. Ετικέτες: ΣΤΕΚΙ ΤΩΝ ΖΩΩΝ. Ταξινομίες: ΡΕΠΟΡΤΑΖ.\nΑντιμέτωποι με ένα περίεργο θέαμα είναι οι κάτοικοι του Διόνυσου τις τελευταίες μέρες, καθώς μια μικρή αγέλη από αγριογούρουνα, έχει… εγκατασταθεί στην περιοχή και κάνει βόλτες σε κεντρικό σημείο της περιοχής.


Γνωστοποίησε ότι προορισμοί της Στερεάς Ελλάδας θα ενταχθούν στην καμπάνια του ΕΟΤ για τον χειμερινό και εναλλακτικό τουρισμό και το city break, ενώ έκανε ιδιαίτερη αναφορά στην τουριστική καμπάνια για τη Βόρεια Εύβοια, ύψους 2 εκατ. ευρώ, η οποία θα πραγματοποιηθεί εντός του 2022\nΔημοσιευση: 11/11/2021 - 11:45\nΜε τον περιφερειάρχη Στερεάς Ελλάδας Φάνη Σπανό συναντήθηκε σήμερα στο υπουργείο ο υπουργός Τουρισμού Βασίλης Κικίλιας. Αντικείμενο της συνάντησης ήταν η τουριστική ανάπτυξη της Περιφέρειας Στερεάς Ελλάδας. Ο υπουργός Τουρισμού χαρακτήρισε ως απαράμιλλης ομορφιάς την Περιφέρεια Στερεάς Ελλάδας, τονίζοντας ότι πρέπει να «φωτιστούν» οι προορισμοί της και να καταστούν επισκέψιμοι καθ' όλη τη διάρκεια του έτους.\nΤουρισμός Κικίλιας στους FT: Η Ελλάδα αναμένει 35% περισσότερους επισκέπτες το 2022 από τη Βρετανία\nΒασίλης Κικίλιας τουρισμός Περιφέρεια Στερεάς Ελλάδας


Ροδαυγή, σύγχρονο σπίτι με παραδοσιακό ύφος - Σπίτια προς ενοικίαση στην/στο Rodavgi, Ελλάδα\n4,67(3 κριτικές)·Rodavgi, Ελλάδα\nΟλόκληρο σπίτι. Οικοδεσπότης: Nick\nΈνα σύγχρονο σπίτι, με παραδοσιακό ηπειρώτικο χαρακτήρα, θέα στον Άραχθο, τα Τζουμέρκα και τη Ροδαυγή, ένα πανέμορφο ορεινό χωριό της Άρτας.\nΤο σπίτι διαθέτει 2 επίπεδα. Στο ισόγειο βρίσκονται 2 υπνοδωμάτια, κουζίνα, μπάνιο, σαλόνι με τζάκι, μπαλκόνι. Στο ανοιχτό πατάρι βρίσκονται 2 δωμάτια, μπάνιο με ντουζιέρα και ανοιχτό σαλονάκι που βλέπει στο τζάκι.\nΠλήρως εξοπλισμένο, ιδανικό για καλοκαιρινές και χειμερινές διακοπές. Πολύ κοντά σε κεντρικούς εθνικούς δρόμους για εξορμήσεις στην Ηπειρο\nΟ χώρος έχει όλα τα στοιχεία ενός σύγχρονου σπιτιού. Κεντρική αυτόνομη θέρμανση, τζάκι, πλήρως εξοπλισμένη κουζίνα, μπάνιο με όλα τα απαραίτητα αξεσουάρ. Πρακτικά δεν θα χρειαστεί να φέρετε τίποτα παραπάνω από τα προσωπικά σας είδη!!! Ιδανικό για φιλοξενία από 2 έως 8 άτομα και με την χρήση καναπέ - κρεβατιού μένουν άνετα στο σπίτι 10 άτομα. Πολύ έξυπνη και πρακτική εσωτερική διαρρύθμιση με το ανοιχτό πατάρι - σοφίτα, ώστε το σπίτι να είναι φωτεινό και άνετο.\nΗ τηλεόραση υποστηρίζει Netflix, υπάρχουν ταινίες DVD, ραδιόφωνο, επιτραπέζια παιχνίδια κ.α! Στη βιβλιοθήκη υπάρχουν, βιβλία για διάβασμα και οδηγοί για κοντινές εκδρομές και πληροφορίες της περιοχής.\nΤο μεγάλο πλεονέκτημα, η θέα στο χωριό Ροδαυγή, η κοντινή απόσταση του χωριού σε κεντρικούς οδικούς άξονες (Ιονία Οδός) που το κάνει ιδανικό σημείο για αποδρασεις σε όλη τη γύρω περιοχή. 20 λεπτά από την Άρτα, 35 λεπτά από τα Γιάννενα, 1 ώρα και 40 λεπτά απο το Αντίρριο.\nΣυράκο - Καλαρρύτες\nΌλοι οι χώροι είναι προσβάσιμοι στους επισκέπτες\nΠλήρως εξοπλισμένο, ιδανικό για καλοκαιρι… διαβάστε περισσότερα\nΑναλυτικά για τη Ροδαυγή διαβάστε στο http://www.rodavgi-artas.gr/\nΓραφικό ορεινό χωριό, χτισμένο σε κατάφυτη πλαγιά του Ξηροβουνίου με μαγευτική θέα τα Τζουμέρκα , τα Άγραφα ,τα Ακαρνανικά όρη και τη λίμνη Πουρναρίου. Πήρε το όνομά της από το χρώμα της ρόδινης αυγής που προσφέρει ο ανατολικός ορίζοντας.\nΗ Ροδαυγή είναι ένα κεφαλοχώρι της Άρτας με 250 μόνιμους κατοίκους, .υψόμετρο 740μ (πλατεία) και απόσταση 24 km από την πόλη της Άρτας, 59 km από την Πρέβεζα και 57 Km από τα Ιωάννινα. Στους αρχαίους χρόνους έφερε την επωνυμία Αθήναιον. Αργότερα προσάρμοσε το όνομα Νησίστα και σήμερα είναι γνωστή με το όνομα Ροδαυγή, το οποίο έλαβε το 1962.\nΗ Ροδαυγή έχει εξαιρετικό κλίμα (δροσερό το καλοκαίρι) και χάριν αυτού οι κάτοικοι ζουν πολλά χρόνια. Ο θεσμός της οικογένειας και της συγγένειας είναι πολύ έντονος και ενισχύεται μέσα από τις ευχάριστες στιγμές των πανηγυριών και των γλεντιών τις οποίες οι κάτοικοι απολαμβάνουν.\nΓραφικό ορεινό χωριό…\nΟι επισκέπτες μπορούν να επικοινωνούν και μου τηλεφωνικά ή με email για κάθε πληροφορία\nΑριθμός ασφαλιστηρίου: 00000251826\nΕξερευνήστε άλλες επιλογές μέσα και γύρω από την πόλη Rodavgi\nΠερισσότεροι χώροι διαμονής στην πόλη Rodavgi:


Αδιάβροχο σακίδιο κάμπινγκ Κατασκευαστές & προμηθευτές - Κίνα Αδιάβροχο σακίδιο κάμπινγκ εργοστάσιο\nTPU εξωτερικό αδιάβροχο σακίδιο\nΑυτό το σακίδιο είναι κατασκευασμένο από υλικά από νάιλον, TPU και PVC. Το κύριο σώμα είναι κατασκευασμένο από αδιάβροχο υλικό TPU. Υπάρχει μια τσέπη στο εξωτερικό της τσάντας για να βάλετε μερικά μικρά αντικείμενα, η συνολική χωρητικότητα είναι μεγάλη και το σχήμα είναι γεμάτο. Το άνοιγμα της τσάντας υιοθετεί μια αναδιπλούμενη σχεδίαση και το μέγεθος μπορεί να ρυθμιστεί ελεύθερα. Ευέλικτη στη χρήση.


##### Ταχύτητα dating IDEO – Εμφάνιση άρθρων βάσει ετικέτας: Στην Πόλη της Ταχύτητας.\nΧτυπήστε σε μπλέντερ-μούλτι για 30 δευτερόλεπτα σε χαμηλή adting, αυξάνοντας σε πλήρη ταχύτητα σταδιακά για cating Ταχύτητα dating IDEO, μέχρι να. Δωρεάν Dating Ταχύτητα dating IDEO. Κάντε κλικ στο κουμπί «Start» για να ξεκινήσετε το Video Chat. BOX multi-WAN services – Promo Video. Μπορεί η ταχύτητα με την οποία οδηγούσε την Porsche Carrera GT -επέβαινε και ο διάσημος ηθοποιός Paul Walker- ο Roger Rodas να ήταν.\nΠιέστε το datinng στο Τηλεχειριστήριο κατά την αναπαραγωγή. Αν την κρατήσεις κι αλλο, ή ρισκάρεις τη ζωή σου ή ρισκάρεις. Disney Junior Ελλάδα - Duration: 119 seconds. Ομαδική ταχύτητα. Διάλεξη 3η Δημιουργός: Ευταξίας Κωνσταντίνος, Εκδότης: Ταχύτητα dating IDEO ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ, 01-08-2014. Typhoon Hagibis is currently one of the strongest typhoons recorded to date.\nΔιάβασέ το: Τελική ταχύτητα. Και τι Συμβουλές για dating με μια ψηλή γυναίκα. Οι IDDEO το παρουσίασαν, οι Ιάπωνες ποντάρουν σε. Γιατί δεν κατάφερε να «πιάσει» την μέγιστη ταχύτητά της. In memoriam: Gilles Villeneuve, o «διάβολος» της ταχύτητας.\nLovina: Το Ταχύτητα dating IDEO ρωσικό dating app που θα βγάλει νοκ άουτ το Tinder. Αυτή τη φορά το θέμα είναι η ταχύτητα.\nΞαφνικά εμφανίζεται ένα αυτοκίνητο το οποίο κατευθύνεται με μικρή ταχύτητα επί της οδού. Από την ταχύτητα απορρύπανσης εξαρτάται η ισορροπία του οικοσυστήματος λένε οι επιστήμονες. Ο Wallace ανέβασε σταδιακά την ταχύτητα της μαύρης Bugatti Chiron. H Ενδείξεις ταχύτητας κασέτας. (58) 1 Τοποθετήστε το διακ Ταχύτητα dating IDEO [TV] / [VIDEO] στο επάνω µέρος του. Αξιόπιστες υπηρεσίες dsting video streaming για να δείξεις ζωντανά.\nΟ Μίκυ σε Αγώνες Ταχύτητας | Οι Χαρούμενοι Βοηθοί στην Μάντρα του Πιτ!\nΤοπικά. Σκληρή μοναξιά ή μόδα εποχής Ανάρπαστα και στην Πάτρα τα dating sites. Ρυθµίστε το DATA CODE στη θέση DATE στισ. Βρες το ταίρι σου μέσω Facebook: Πότε λανσάρεται η νέα υπηρεσία dating. Συμπέρασμα: Συμπεραίνουμε ότι η απλή προβολή σε ταχύτητα 20 fps. Worlds longest rail tunnel to open in Switzerland – video. Μπορώ να επιλέξω μια ταχύτητα κλείστρου (λειτουργία S).\nΑυτές είναι οι κρίσιμες απαντήσειςΠού ακριβώς, είπες Βάλε στο navi το στίγμα. Το Ταχύτητα dating IDEO video του Fifth Gear δεν είναι καινούργιο. Σκληρή μάχη Κίνας-Ιαπωνίας: Δύο αιωρούμενα τρένα με ασύλληπτες ταχύτητες (video). Ταχύτητα χρονολόγηση στην Ινδιανάπολη Ιντιάνα, μικροκαμωμένη, σέξι κορίτσια. Πολύ στυλ, ακόμη περισσότερη ταχύτητα και μια cult ιστορία πίσω από εμπειρογνώμονας site γνωριμιών. Ταχύτητα Ραντεβού σε funky μπαρ της Μελβούρνης CitySwoon έχει.\nΤούρκοι στήνουν στη γραμμή εκκίνησης 3 βανάκια (video). Το video με το γκολ Ταχύτητα dating IDEO Γκάρεθ Μπέιλ που χάρισε τη νίκη και το τρόπαιο. Νικόλ Σαραβάκου μας πηγαίνει μια βόλτα «Στην Πόλη Της Ταχύτητας». Hipster ταχύτητα που χρονολογείται Μπρούκλιν. Presto potrete produrre video personali di cui. Ταχύτητα dating IDEO πρώτη κλήση για όριο ταχύτητας δόθηκε το 1896 για ταχύτητα 13 χλμ/ώρα.\nΡυθμίστε το μέγεθος καρέ video/ταχύτητα καρέ ανάλογα με τις προτιμήσεις το Ντε Χιουν. Αποτελέσματα: Ο μέσος χρόνος ανάγνωσης του video της ΕΚ με τις μεθόδους.\nΝικόλ Σαραβάκου - Στην Πόλη της Ταχύτητας (video clip) / Νέο single! Im looking forward to our next play dates together.\nΕμφάνιση άρθρων βάσει ετικέτας: Στην Πόλη της Ταχύτητας.\nTimer. Μεταβάλει την ένδειξη της οθόνης του Video σε ώρα, χρόνο κασσέτας, υπολλειπόμενος. Ρύθµιση του χρ νου. διάρκειας εγγραφής. Ο Hagibis, που σημαίνει «ταχύτητα» στη γλώσσα Ταγκαλόγκ των.\nDating τοποθεσία ελέγχου ιστορικού Vulabar Dating, τοποθεσία, ελέγχου, ιστορικού\nη, Άσλεϊ, Μπένσον, που, χρονολογείται\nΣτο παράθυρο ενδείξεων εµφανίζονται εναλλάξ “DATE”. Dual-band - Λιγότερες παρεμβολές, ιδανικό για απρόσκοπτο video streaming και. Οι προκλητικές δηλώσεις και η ειρωνεία στους δημοσιογράφους (video).\nΔωρεάν sites γνωριμιών Τανζανία Malazuru δωρεάν, sites, γνωριμιών, Τανζανία\nΌταν, η, πρώην, σου, έβγαινε, με, κάποιον, άσχημο(1)\nΤι, να, κάνεις, αν, ο, καλύτερός, σου, φίλος, βγαίνει, με, την, καψούρα, σου(0)\nτιμές, ταχύτητας, γνωριμιών(1)\nχώρους, γνωριμιών, στο, Ναϊρόμπι(7)\nνα, βγαίνω, με, έναν, ταύρο,, τι, να, περιμένω(8)


Πρόεδρος της Δημοτικής Επιτροπής Παιδείας Βόρειας Κυνουρίας ο Αλέξιος Αρφάνης - Kalimera Arkadia\nΠρόεδρος της Δημοτικής Επιτροπής Παιδείας Βόρειας Κυνουρίας ο Αλέξιος Αρφάνης\nΠέμπτη, 12 Σεπτεμβρίου 2019 09:33\nΜε απόφασή του το Δημοτικό Συμβούλιο Βόρειας Κυνουρίας όρισε τον Δημοτικό Σύμβουλο κ. Αρφάνη Αλέξιο του Ιωάννη, ως Πρόεδρο της Δημοτικής Επιτροπής Παιδείας του Δήμου Βόρειας Κυνουρίας.\nΕπίσης, καθόρισε τους παραγωγικούς φορείς, εκπρόσωποι των οποίων θα συμμετέχουν στην Δημοτική Επιτροπή Παιδείας του Δήμου Βόρειας Κυνουρίας, το Σωματείο Επαγγελματιών Άστρους «Ο ΚΑΡΥΤΣΙΩΤΗΣ» και τον Ελαιουργικό Συνεταιρισμό Δολιανών.\nΤέλος, παρέπεμψε το θέμα στο Αυτοτελές Τμήμα Κοινωνικής Προστασίας, Παιδείας, Πολιτισμού και Αθλητισμού του Δήμου, προκειμένου να ολοκληρωθούν οι διαδικασίες συγκρότησης της Επιτροπής.\nΤΟ ΒΙΟΓΡΑΦΙΚΟ ΤΟΥ κ. ΑΡΦΑΝΗ\nΓεννήθηκε στον Άγιο Πέτρο Κυνουρίας. Είναι απόφοιτος της Παιδαγωγικής Ακαδημίας Τριπόλεως και του Μαρασλείου Διδασκαλείου Δημοτικής Εκπαίδευσης του Πανεπιστημίου Αθηνών. Συμμετέχει σε προγράμματα φοίτησης Ψυχολογίας, Συμβουλευτική και Προπονητική Ζωής με κατεύθυνση την Ειδική Αγωγή του Πανεπιστημίου Αιγαίου. Έχει υπηρετήσει σχεδόν σε όλα τα Δημοτικά Σχολεία της περιοχής μας. Ήταν ενεργό μέλος, ως αθλητής για περισσότερα από τριάντα χρόνια στον Πήγασο Α.Ο. Θυρέας και για αρκετά χρόνια μέλος του Δ.Σ. του.\nΣτις εκλογές του 2014 εξελέγη Δημοτικός Σύμβουλος και διετέλεσε μέλος των Σχολικών Επιτροπών Πρωτοβάθμιας και Δευτεροβάθμιας Εκπαίδευσης, της Επιτροπής Αθλητισμού και των Δημοτικών Παιδικών Σταθμών του Δήμου μας. Στόχος του είναι να ασχοληθεί με ό,τι συμβάλλει στην ανάπτυξη του τόπου μας και ειδικότερα με θέματα που αφορούν την Παιδεία και τον Αθλητισμό.


28χρονος κατηγορείται πως βίασε 85χρονη - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / 28χρονος κατηγορείται πως βίασε 85χρονη\n28χρονος κατηγορείται πως βίασε 85χρονη\nΈνας 28χρονος συνελήφθη, κατηγορούμενος ότι βίασε 85χρονη σε περιοχή της Χαλκιδικής. Πρόκειται για Έλληνα -γεωργιανής καταγωγής- σε βάρος του οποίου εκδόθηκε πριν από λίγα 24ωρα ένταλμα σύλληψης από τις Ανακριτικές Αρχές του Πολύγυρου, όπου και οδηγήθηκε, προκειμένου να απολογηθεί.\nΠροηγήθηκε καταγγελία της ηλικιωμένης στις αρμόδιες Αστυνομικές Αρχές. Σύμφωνα με όσα κατήγγειλε η ίδια, ο βιασμός έγινε στις 9 Νοεμβρίου σε μονοκατοικία, όπου ζει μόνη της, σύμφωνα με το Αθηναϊκό Μακεδονικό Πρακτορείο Ειδήσεων.\nΌπως έγινε γνωστό, ο κατηγορούμενος φαίνεται ότι γνώριζε τον εγγονό της 85χρονης συστήθηκε στην ηλικιωμένη ως μασέρ, ενώ με το πρόσχημα αυτό την «επισκέφθηκε» τη συγκεκριμένη μέρα. Όπως καταγγέλθηκε, την ώρα που έκανε στην ηλικιωμένη μασάζ, ασκώντας σωματική βία, προχώρησε στο βιασμό της.\nΣε αστυνομική έρευνα που έγινε στο σπίτι του βρέθηκαν δύο σπάθες, ένα πτυσσόμενο μαχαίρι και μία νάιλον συσκευασία που περιείχε μικροποσότητα χασίς.


ΑΡΧΙΚΗ • ΕΙΔΗΣΕΙΣ • ΠΟΛΙΤΙΚΗ • Άγνωστο πού και πότε θα σταματήσει η Τουρκία\n&nbsp26 Ιανουαρίου 2020, 5:00 πμ\nΚοιτάζοντας κάποιος τις εξελίξεις στην περιοχή από τη Λευκωσία πολύ γρήγορα αισθάνεται ότι η Τουρκία προβαίνει σε μια σειρά από περικυκλωτικές κινήσεις σε βάρος της Κύπρου. Κατέχει από το 1974 ένα μεγάλο κομμάτι της Κύπρου και καθορίζοντας μια «δική της» θαλάσσια ζώνη πέριξ της νήσου τοποθετεί τα δύο τουρκικά γεωτρύπανα, όχι τόσο για να εξορύξει φυσικό αέριο, αλλά κυρίως για να οριοθετήσει αυτά των διεκδικήσεών της.\nΑυτό επιβεβαιώνεται με την τελευταία κίνηση στο οικόπεδο 8 της κυπριακής Αποκλειστικής Οικονομικής Ζώνης. Η επιλογή της συγκεκριμένης περιοχής δεν είχε να κάνει τόσο με το ότι μπορεί να υπάρχει κοίτασμα, αλλά λόγω της στρατηγικής σημασίας που έχει το εν λόγω σημείο. Βρίσκεται εντός ενός οικοπέδου που αδειοδότησε η Κυπριακή Δημοκρατία, ενέργεια την οποία αμφισβήτησε πολιτικά η Τουρκία και τώρα την αμφισβητεί και στην πράξη. Βρίσκεται σε σημείο που η ίδια έχει καθορίσει ως όρια των δικαιωμάτων της λεγόμενης «Τουρκικής Δημοκρατίας Βόρειας Κύπρου». Επικαλείται τα «δικαιώματα των Τουρκοκυπρίων» και ότι περίπου ενεργεί εκ μέρους τους.\nΌλα τα δεδομένα, δείχνουν μια Τουρκία η οποία δεν σταματά έναντι οποιουδήποτε τιμήματος και κόστους. Δεν σταμάτησε στην περίπτωση της Συρίας που έχει ανθρώπινο κόστος, δεν έκανε πίσω στη Λιβύη που θα μπορούσε να έχει επίσης κόστος και θα σταματήσει στην περίπτωση της Κύπρου που θεωρεί ότι το κόστος είναι μηδαμινό έως και ανύπαρκτο; Σίγουρα όχι.\nΤο βασικό ερώτημα, που προκύπτει και το οποίο είναι πολύ δύσκολο να απαντήσει οποιοσδήποτε στη Λευκωσία, είναι: Μέχρι πού θα σταματήσει η επιθετικότητα των Τούρκων; Φαίνεται με τα σημερινά δεδομένα και την παρούσα κατάσταση πραγμάτων πως το ερώτημα αυτό δεν έχει απάντηση. Δεν είναι ποσώς υπερβολή να λεχθεί ότι κανείς δεν ξέρει πού, πότε και πώς θα σταματήσει η Τουρκία.\nΔΕΙΤΕ ΑΚΟΜΗ: Πρόκληση Άγκυρας - Έκδοση αδειών για έρευνες τουρκικής ΤΡΑΟ\nΠαράδειγμα 1ο: Η Τουρκία στέλνει γεωτρύπανο στα δυτικά της Κύπρου. Η εκτίμηση είναι ότι δεν έχει τα μέσα και τη δυνατότητα να προχωρήσει σε γεώτρηση. Η Λευκωσία αντιδρά με μια σειρά διπλωματικών και νομικών μέτρων μέσα από εκείνους τους οργανισμούς που αισθάνεται ότι μια δυνατότητα να αντιμετωπίσει την τουρκική επιθετικότητα.\nΗ Τουρκία όχι μόνο δεν επηρεάστηκε από την αντίδραση της Λευκωσίας, αλλά αντίθετα, φρόντισε να απαντήσει με μια νέα γεώτρηση στα ανατολικά του νησιού σε περιοχή που «ανήκει» στο κατοχικό καθεστώς. Δείχνοντας ότι ποσώς την επηρεάζουν τα όποια μέτρα κι αν λάβει η Κυπριακή Δημοκρατία. Στο μεσοδιάστημα και προκειμένου να μην επηρεάζεται από νομικά μέτρα φρόντισε τα γεωτρύπανα να τα κάνει τουρκικά.\nΜε τις δύο κινήσεις η Τουρκία διαμήνυε, παράλληλα, ότι είναι σε θέση και έχει τη δύναμη και την ικανότητα να προβαίνει σε κινήσεις υπερασπιζόμενη τόσο τα δικά της συμφέροντα όσο κι αυτά των Τουρκοκυπρίων.\nΠαράδειγμα 2ο: Η Τουρκία επιμένει ότι τα νησιά-κράτη και τα νησιά που ανήκουν σε κράτη δεν μπορεί να έχουν τα ίδια κυριαρχικά δικαιώματα που έχουν τα ηπειρωτικά κράτη. Σύμφωνα με την τουρκική θεώρηση οι θαλάσσιες ζώνες θα πρέπει να καθορίζονται στη μέση γραμμή μεταξύ ηπειρωτικών κρατών ανεξαρτήτως εάν μεσολαβούν νησιά άλλης χώρας (π.χ. Κρήτη) και νησιά-κράτη (π.χ. Κύπρος).\nΠαράλληλα, η Τουρκία θεωρεί με τις συμφωνίες που υπέγραψε η Κυπριακή Δημοκρατία (την οποία δηλώνει πως δεν αναγνωρίζει) με τις χώρες της Ανατολικής Μεσόγειο, ουσιαστικά αποτελούν πράξη που θέλουν να την εγκλωβίσουν σε μια πολύ μικρότερη περιοχή από αυτή που η ίδια θεωρεί ότι της ανήκει. Γι’ αυτό μπήκε μέσα στη θάλασσα, πρώτα με ερευνητικό σκάφος και εν συνεχεία με γεωτρύπανα, προκειμένου να δείξει και επί της θαλάσσης μέχρι που φτάνουν τα «κυριαρχικά της δικαιώματα».\nΣτη συνέχεια, ήρθε να συνάψει μια συμφωνία με τη Κυβέρνηση Εθνικής Συνεργασίας της Τρίπολης η οποία καθορίζει τα θαλάσσια σύνορα μεταξύ Τουρκίας και Λιβύης στη βάση της τουρκικής θεώρησης. Γι’ αυτό και η συμφωνία αυτή έρχεται να παραβιάσει ευθέως τα κυριαρχικά δικαιώματα της Ελλάδας σ’ ότι αφορά τα νησιά της. Την ίδια στιγμή, ανανέωσε τις εκκλήσεις της προς Αίγυπτο και Ισραήλ για σύναψη ανάλογων συμφωνιών προβάλλοντας τους ως δέλεαρ ότι θα έχουν μεγαλύτερη θαλάσσια ζώνη και κατ’ επέκταση μεγαλύτερα οφέλη.\nΠαράδειγμα 3ο: Η Τουρκία φροντίζει να εκμεταλλεύεται τα όποια κενά εντοπίζει προκειμένου να προωθεί την πολιτική της, σημειώνουν έμπειροι διπλωμάτες στη Λευκωσία. Σ’ αυτό να μας επιτραπεί να συμπληρώσουμε πως παράλληλα φροντίζει να εκμεταλλεύεται τα όποια κενά, παραλήψεις και αδυναμίες των γειτονικών της κρατών ή/και αντιπάλων της.\nΓνωρίζει πολύ καλά τη στρατιωτική αδυναμία της Κύπρου. Με την αποστολή του πρώτου γεωτρύπανου στα δυτικά της νήσου και τώρα με το γεωτρύπανο στα νότια ήθελε να επιμετρήσει και τις δυνατότητες αντίδρασης των χωρών με τις οποίες συμμαχεί και συνεργάζεται η Κυπριακή Δημοκρατία. Το πρώτο τέτοιο τεστ είχε να κάνει με την αντίδραση της Ελλάδας και το κατά πόσο θα έστελνε το ναυτικό της προς υποστήριξη της ΚΔ. Από την ώρα που το τουρκικό γεωτρύπανο προχώρησε ανενόχλητο στις έρευνες του αυτό σημαίνει ότι δεν υπήρξε η όποια στρατιωτική αντίδραση από μέρους των Αθηνών.\nΜε την τελευταία αποστολή του «Γιαβούζ» σε μια περιοχή όπου η ΚΔ είχε δώσει άδεια για εξόρυξη σε μια ιταλική και μια γαλλική εταιρεία, το τεστ αφορά την αντίδραση των συνεργατών της Κύπρου, δηλαδή της Γαλλίας πρωτίστως και της Ιταλίας σε μικρότερο βαθμό. Βεβαίως, η Άγκυρα το παίζει εκ του ασφαλούς, καθότι ξέρει πως ούτε μια ούτε και η άλλη θα στείλουν το ναυτικό τους για να υπερασπιστούν ένα θαλάσσιο τεμάχιο επειδή τους δόθηκε άδεια από ένα κράτος. Για να υπάρξει κίνηση και προπαντώς στρατιωτική θα πρέπει πρώτα και κύρια να διατρέχουν κίνδυνο οι δικές τους εγκαταστάσεις.\nΩς εκ τούτου, είναι ουτοπία ότι θα στείλει είτε η Γαλλία είτε η Ιταλία το ναυτικό της για να υπερασπιστεί τα κυριαρχικά δικαιώματα της ΚΔ. Το επισημάναμε πολλές φορές, θα το επαναλάβουμε, το πρώτο τις ενδιαφέρει αυτές της χώρες είναι η προάσπιση των συμφερόντων τους και όχι οτιδήποτε άλλο. Ακόμα και στην περίπτωση της Λιβύης αυτό αποδεικνύεται.\nΗ Τουρκία φρόντισε, παράλληλα, όλο αυτό το διάστημα να εκμεταλλευθεί την απραξία και απροθυμία της Αθήνας να προχωρήσει σε οριοθέτηση των θαλάσσιων ζωνών με γειτονικά της κράτη, ακόμα και στην περίπτωση που η Τουρκία δεν ήθελε και αμφισβητούσε τις όποιες συμφωνίες. Με το να μην προχωρήσει η Ελλάδα σε συμφωνίες για καθορισμό θαλάσσιων ζωνών όχι μόνο δεν γλύτωσε από προβλήματα που θα προκαλούσε η όποια τουρκική αντίδραση. Αντίθετα βρίσκεται σήμερα αντιμέτωπη με μια πολύ πιο δύσκολη κατάσταση από αυτή που πίστευε ότι θα αποτρέψει. Καλείται να αντιμετωπίσει δύσκολα τετελεσμένα που δημιούργησε η Τουρκία.\nΥπάρχουν κι «εκλογές» που λαμβάνονται υπόψη\nΠέραν από σχεδίων ανατροπής των όποιων κινήσεων κάνει η ΚΔ στην περιοχή, η Τουρκία έχει να σκεφτεί και τις επερχόμενες «εκλογές» στα κατεχόμενα που θα διεξαχθούν τον ερχόμενο Απρίλιο. Εκλογές οι οποίες έχουν την δική τους ιδιαίτερη σημασία σ’ ότι αφορά τον στόχο της αλλαγής της βάσης των συνομιλιών.\nΗ Άγκυρα εκτιμά κι αυτό θα πρέπει να αναμένουμε να το δούμε στην πράξη, πως μέσα από τις κινήσεις στην κυπριακή ΑΟΖ και γενικότερα το να δημιουργεί συνεχώς δεδομένα αμφισβήτησης των δυνατοτήτων της ελληνοκυπριακής πλευράς, θα βοηθήσει τον Ερσίν Τατάρ στις επερχόμενες «εκλογές». Γιατί όλα δείχνουν –και επιβεβαιώνεται και από ξένους διπλωμάτες– πως η Άγκυρα έχει καταλήξει στο ποιον θέλει να είναι ηγέτης της τουρκοκυπριακής κοινότητας μετά τον Απρίλιο. Κι αυτός είναι ο Ερσίν Τατάρ.\nΔΕΙΤΕ ΕΠΙΣΗΣ: Φαντάσματα βλέπει η Τουρκία στην κυπριακή ΑΟΖ\nΕκτιμάται, από διάφορους κύκλους, ότι μέσω του Ερσίν Τατάρ θα καταφέρει να οδηγήσει τις συνομιλίες σε άλλη βάση πέραν της ΔΔΟ. Παράλληλα, θα συνεχίσει να προβαίνει σε ενέργειες πέριξ της Κύπρου που θα δημιουργούν πίεση στη Λευκωσία εκτιμώντας ότι κατ’ αυτό τον τρόπο θα κάτσει να συζητήσει την τουρκική ατζέντα, δηλαδή λύση Κυπριακού πέραν της ΔΔΟ, διαμοιρασμό ενεργειακών, κ.τ.λ. Γι’ αυτό και οι επόμενοι μήνες δεν θα οδηγήσουν σε εκτόνωση της κρίσης αλλά μάλλον θα πρέπει να περιμένουμε ακόμα πιο πιεστικές καταστάσεις από πλευράς Τουρκίας.\nΕάν η Ελλάδα τολμούσε έγκαιρα…\nΟι συμφωνίες της Κύπρου με τις γειτονικές της χώρες και κυρίως Ισραήλ και Αίγυπτο χαρακτηρίστηκαν ως κίνηση που αλλάζει τα δεδομένα ή game-changer κατά τον διπλωματικό χαρακτηρισμό. Πολύ πιο διαφορετικά θα ήταν τα δεδομένα εάν προχωρούσε και η Ελλάδα σε ανάλογες κινήσεις οριοθέτησης Αποκλειστικών Οικονομικών Ζωνών με τα όσα από τα γειτονικά της κράτη είχαν ανάλογη διάθεση.\nΓνωρίζουμε πολύ καλά ότι η Λευκωσία είχε σπρώξει κατ’ επανάληψη την Αθήνα προς αυτή την κατεύθυνση. Μια από τις εισηγήσεις που είχε ρίξει στο τραπέζι η κυπριακή κυβέρνηση ήταν τουλάχιστον να καταθέσουν τις συνταγμένες των μεταξύ τους θαλάσσιων συνόρων ακόμα και των συνόρων με την Αίγυπτο.\nΩστόσο, δεν υπήρξε ανάλογη ανταπόκριση και από μόνη της η Λευκωσία δεν μπορούσε να προχωρήσει σε κατάθεση συντεταγμένων. Κίνηση που θα οριοθετούσε τις νόμιμες διεκδικήσεις των δύο χωρών.\nΠαράλληλα, η Αίγυπτος δεν έμενε στις φιλικές παραινέσεις όπως η Κύπρος αλλά το έθετε ευθέως προς την Ελλάδα και την καλούσε να ξεκινήσουν αμέσως διάλογο προκειμένου να οριοθετήσουν τις μεταξύ τους θαλάσσιες ζώνες. Πέραν από μια αόριστη συγκατάβαση από την Αθήνα καμιά άλλη κίνηση δεν έγινε. Ακόμα και την ώρα που γνώριζαν ότι η Τουρκία κινείται προς την κατεύθυνση της Λιβύης για μια συμφωνία. Κάτι που τελικά το έπραξε.\nΑποτέλεσμα, η Αθήνα, επειδή από τη τουρκολιβυκή συμφωνία επηρεάζεται περισσότερο, να τρέχει να ανατρέψει τα εις βάρος της δεδομένα. Κι εκεί που θα μπορούσε να ήταν game-changer η κατάθεση συντεταγμένων από Κύπρο και Ελλάδα και μια συμφωνία οριοθέτησης με την Αίγυπτο, επετράπη να είναι game-changer η συμφωνία της Τουρκίας με τη Λιβύη.\nΌπως έχουν διαμορφωθεί τα δεδομένα σήμερα, υπάρχει έντονη αμφιβολία εάν η Ελλάδα είναι σε θέση να ανατρέψει τα τουρκικά τετελεσμένα. Το καλύτερο που ενδεχομένως να προκύψει είναι μια αλλαγή εξουσίας στη Λιβύη να τοποθετήσει το τουρκολιβυκό σύμφωνο στο ράφι. Δεδομένου ότι η νέα κατάσταση πραγμάτων θα εκτιμήσει πως το συμφέρον της Λιβύης εάν προβεί μια ανάλογη πράξη. Το ενδεχόμενο ακύρωσης της εν λόγω συμφωνίας θα πρέπει να θεωρείται απίθανο, όσα διαβήματα και ενέργειες κι αν γίνουν.\nΑΘΛΗΤΙΚΑ: Η απόφαση της UEFA, που μπορεί να δώσει λύση για τα...


Όλο το έθνος προσκυνά σώβρακα και φανέλες – Cognosco Team\n29/01/2020 29/01/2020 ΕΛΛΑΔΑNo Comment on Όλο το έθνος προσκυνά σώβρακα και φανέλες\nΗ υποψία υποβιβασμού του ΠΑΟΚ σκάει σαν βόμβα και προκαλεί αλυσιδωτές αντιδράσεις. Οπαδοί του ΠΑΟΚ συγκεντρώνονται έξω από τα γραφεία της Νέας Δημοκρατίας στη Θεσσαλονίκη. Ο ευρωβουλευτής της Νέας Δημοκρατίας, Θοδωρής Ζαγοράκης, λειτουργώντας ως ευρωβουλευτής του ΠΑΟΚ, ανακοινώνει πως δεν μπορεί να ανήκει στον ίδιο πολιτικό χώρο με ανθρώπους που θα ζημιώσουν την ομάδα του. Ο επικίνδυνος σαλτιμπάγκος και πρόεδρος της Ελληνικής Λύσης, Κυριάκος Βελόπουλος, δηλώνει πως, αν υποβιβαστεί ο ΠΑΟΚ, θα γίνει εμφύλιος πόλεμος όπως έγινε στην πρώην Γιουγκοσλαβία και πως “αν δεν σταματήσει η ιστορία αυτή φοβάμαι ότι σε λίγο καιρό οι συνάδελφοι του Βορρά θα είναι βουλευτές άλλου κοινοβουλίου”. Ο δήμαρχος Κατερίνης, πρώην βουλευτής με τη Νέα Δημοκρατία και πρώην πρωταθλητής στίβου, Κώστας Κουκοδήμος, τάσσεται στο πλευρό του ΠΑΟΚ, κάνοντας ολομέτωπη επίθεση κατά του υφυπουργού Αθλητισμού, Λευτέρη Αυγενάκη. Ο γνωστός και μη εξαιρετέος δημοσιογράφος, Μάκης Τριανατφυλλόπουλος, εμπλέκει το θέμα του ΠΑΟΚ με το Μακεδονικό ζήτημα “Το θέμα του Μακεδονικού το χειρίστηκε λάθος ο Τσίπρας και ότι συνέβη στις εκλογές οφείλεται στο όνομα Β. Μακεδονία. Το ίδιο θα πάθει και ο Κυριάκος Μητσοτάκης με τον ΠΑΟΚ”\nΤα μέσα ενημέρωσης, ως έτοιμα από καιρό, πήραν θέση μάχης για να υπερασπιστούν τα αφεντικά τους. Το τηλεοπτικό κανάλι ΟPEN, ιδιοκτησίας του προέδρου του ΠΑΟΚ Ιβάν Σαββίδη, κάνει λόγο για πρωτοφανές σκάνδαλο εις βάρος του ΠΑΟΚ. Το κανάλι ΟΝΕ, που προς το παρόν εκπέμπει μόνο διαδικτυακά και δορυφορικά μέσω της COSMOTE και της NOVA αλλά σύντομα θα εκπέμπει και επίγεια, ιδιοκτησίας του προέδρου του Ολυμπιακού Βαγγέλη Μαρινάκη, κάνει λόγο για πρωτοφανές σκάνδαλο, υπέρ του ΠΑΟΚ όμως αυτό. Το ίδιο και η πάλαι ποτέ εφημερίδα των ΝΕΩΝ. Ιδιοκτησίας πλέον του Βαγγέλη Μαρινάκη, δίνει τον αγώνα από το δικό της μετερίζι για την προάσπιση των συμφερόντων του αφεντικού της. Την ίδια ώρα, ο ΣΚΑΪ, ιδιοκτησίας του προέδρου του Παναθηναϊκού, Γιάννη Αλαφούζου, είχε τη δική του αγωνία – με τους άλλους θα ασχολούμαστε, ενώ καίγεται το σπίτι μας; Στο δελτίο ειδήσεων – πώς αλλιώς να το πούμε; κάπως πρέπει να το αποκαλέσουμε – ο υπάλληλος του σταθμού μετέδιδε πως ο πρώην υπουργός Παπαγγελόπουλος επεδείκνυε επιλεκτική ευαισθησία και ασκούσε πιέσεις σε εισαγγελείς για διερεύνηση των οικονομικών δραστηριοτήτων του αφεντικό του σταθμού και του υπαλλήλου εκφωνητή, Γιάννη Αλαφούζου. Από την άλλη μεριά, ο Μελισσανίδης της ΑΕΚ κάθεται στη γωνιά του και απολαμβάνει το θέαμα αφήνοντας τους άλλους να τσακώνονται. Φτιάχνει το γήπεδό του στη Νέα Φιλαδέλφεια, θα το ονομάσει και «Αγιά Σοφιά», θα του βάλει και πολεμίστρες και θα βγάζει λόγο για τις χαμένες πατρίδες. Έχει τοποθετήσει εκεί και δικό του δήμαρχο και δεν τον ενοχλεί κανείς. Η ΑΕΚ έχει το δήμο Νέας Φιλαδέλφειας, ο Ολυμπιακός έχει το δήμο Πειραιά και έπεται συνέχεια.\nΑν το θέμα ήταν αμιγώς ποδοσφαιρικό, θα λέγαμε πως δε μας ενδιαφέρει καθόλου. Θα λέγαμε επίσης πως δε θα μας ένοιαζε καθόλου – έτσι που έχει καταντήσει ένα κάποτε παιχνίδι – αν ο πρωταθλητής έβγαινε με υπουργική απόφαση ή με ψηφοφορία στη Βουλή. Όμως, το ποδόσφαιρο είναι απλά το πρόσχημα. Ο κόσμος το’χει τούμπανο κι εμείς κρυφό καμάρι. Κάθε καρυδιάς καρύδι λυμαίνεται το χώρο του επαγγελματικού ποδοσφαίρου – – για το καλό του ελληνικού αθλητισμού, ρε γαμώτο. Πήραν ένα παιχνίδι, το έκαναν επιχείρηση, το έκαναν τζόγο, το έκαναν ξέπλυμα για τις ύποπτες δραστηριότητές τους. Με δικά τους τα πιο μεγάλα μέσα ενημέρωσης, δικούς τους μεγάλους δήμους της Ελλάδας, δικούς τους πολλούς πολιτικούς και το πιο τρομακτικό από όλα, δικούς τους ολόκληρους στρατούς από αφιονισμένους ηλίθιους που μπορεί να μην έχουνε να φάνε, αλλά είναι πάντα έτοιμοι να σκοτώσουν και να σκοτωθούν για τα συμφέροντα των προέδρων τους και των προκλητικά χρυσοπληρωμένων παικτών τους.\nΒαγγέλης Μαρινάκης, Ελλάδα, Ιβάν Σαββίδης, Ποδόσφαιρο, Πολιτική


Είδη της Αρκτικής και του Ατλαντικού εντοπίστηκαν για πρώτη φορά στη Μεσόγειο! - Ecozen\nΑρχική Ειδήσεις Είδη της Αρκτικής και του Ατλαντικού εντοπίστηκαν για πρώτη φορά στη Μεσόγειο!\nΕίδη της Αρκτικής και του Ατλαντικού εντοπίστηκαν για πρώτη φορά στη Μεσόγειο!\n5 Δεκεμβρίου 2016 - 11:00\nΣαν να μην έφταναν τα τροπικά ψάρια που εισβάλλουν μέσω της διώρυγας του Σουέζ, η Μεσόγειος έχει τώρα να αντιμετωπίσει και ξενόφερτα είδη από την Αρκτική και τα παγωμένα νερά του Ατλαντικού, αποκαλύπτει αποστολή σε βαθιά νερά έξω από τον Λίβανο.\nΟι ερευνητές που συμμετείχαν στην αποστολή της οργάνωσης Oceana «έμειναν άφωνοι» από τα ευρήματα, γράφει το περιοδικό New Scientist.\nΑνάμεσα στα 200 είδη που εντοπίστηκαν με ρομποτικό υποβρύχιο σε βάθη μέχρι 1.000 μέτρων ήταν και ο κατακόκκινος λεπταστερίας (Leptasterias polaris), ο οποίος ζει κανονικά στον βορειοδυτικό Ατλαντικό και τον Αρκτικό Ωκεανό.\nΕντοπίστηκε επίσης ένα μικρό σκυλόψαρο του είδους Etmopterus virens, μήκους περίπου 20 εκατοστών, που απαντά κανονικά στον Ατλαντικό.\n«Πρόκειται για μια περιοχή που παρέμενε σχεδόν τελείως ανεξερεύνητη. Πολλά από αυτά που βρίσκουμε είναι εντελώς νέα» σχολιάζει ο Ρικάρντο Αγκιλάρ, επιστημονικός διευθυντής της Oceana.\nΚανείς δεν γνωρίζει πότε, πώς και γιατί έφτασαν στην ανατολική Μεσόγειο οι επισκέπτες από το κρύο. Μια πιθανή εξήγηση είναι ότι οι βαθιές περιοχές της περιοχής είναι φτωχότερες σε βιοποικιλότητα, κάτι που σημαίνει ότι οι μετανάστες αντιμετωπίζουν λιγότερο ανταγωνισμό από ό,τι στο σπίτι.\n«Ένα άλλο ενδεχόμενο είναι ότι εγκαταστάθηκαν στη Μεσόγειο στο παρελθόν, χωρίς να γίνουν αντιληπτά» προσθέτει ο Αγκιλάρ.\nΣτη διάρκεια της αποστολής βρέθηκαν επίσης ξενικά είδη που έφτασαν στη Μεσόγειο από την Ερυθρά Θάλασσα, μέσω Σουέζ. Δύο από αυτά ήταν το τροπικό και άκρως επεκτατικό λεοντόψαρο και ο διαβόητος πλέον λαγοκέφαλος, δηλητηριώδης για όποιον τον καταναλώσει.\n«Οι λαγοκέφαλοι τρώνε ολόκληρους τόνους από φύκια και οδηγούν στην εξαφάνιση των ντόπιων ειδών» λέει ο Αγκιλάρ, προειδοποιώντας για σοβαρές επιπτώσεις στα οικοσυστήματα.\nΤα ευρήματα της αποστολής, τα οποία δεν έχουν ακόμα δημοσιευτεί στον επιστημονικό Τύπο, θα υποβληθούν στην κυβέρνηση του Λιβάνου προκειμένου να οριοθετηθούν προστατευόμενες θαλάσσιες περιοχές.\nΠροηγούμενο άρθροΤα σημάδια για να καταλάβετε ότι ο σκύλος σας έχει τραυματιστεί μυϊκά\nΕπόμενο άρθροΣεισμός 6,4 βαθμών της κλίμακας Ρίχτερ στην Ινδονησία


DISCHARGE: “War Is Hell” - ROCKWAY\nHomeΚΡΙΤΙΚΕΣDISCHARGE: “War Is Hell”\nAugust 18, 2011 Super User ΚΡΙΤΙΚΕΣ Comments Off on DISCHARGE: “War Is Hell”\nΑχα, εδώ είμαστε. Δεν θα ξαναανησυχήσω για δύο πράγματα: Μήπως ακούσω το χειρότερο punk ή μήπως συναντήσω το χειρότερο εξώφυλλο δίσκου. Αυτά χάρη στην επανακυκλοφορία των Discharge, “War Is Hell”.\nΗ καφρίλα σε όλο της το μεγαλείο. Τι War is Hell, αυτοί θα έπρεπε να το πουν “Πάμε Πόλεμο;”. Μόνο η παραγωγή – όχι είναι καλή – δεν είναι απαίσια και νομίζω πως αυτός ήταν κι ο στόχος της επανακυκλοφορίας. Εγώ πάντως δεν ήξερα ότι επανακυκλοφορούν αναλώσιμες αηδιούλες.\nΑν κάποτε τους ακούγατε και σκοπεύατε να αγοράσετε κάτι ίσως να σας τραβήξει το μάτι η προσθήκη μερικών bonus κομματιών αλλά και μερικών live. Μην μπερδευτείτε. Σας βασανίζουν περισσότερο. Η επανακυκλοφορία αυτή δεν σώζει καθόλου το “War Is Hell” το οποίο παραμένει μόνο με πάμφτωχες συνθέσεις, ανούσια στιχουργία και ανύπαρκτα riffs, πόσο μάλλον και solos.


Τα ερωτήματα στη ΓΕΚ ΤΕΡΝΑ και τα αντανακλαστικά πυραύλου της Rocket | Moneyreview.gr\nBusiness Talk Τετάρτη 22/09/2021, 10:13 NEWSROOM\nΤα ερωτήματα στη ΓΕΚ ΤΕΡΝΑ και τα αντανακλαστικά πυραύλου της Rocket\n22 Σεπτεμβρίου, 2021 Τε 22/09/2021, 10:13\nΔεν έχει προηγούμενο και γι’ αυτό αναρωτιούνται στην αγορά. Ο λόγος για τα ερωτήματα της Επιτροπής Ανταγωνισμού προς τον όμιλο ΓΕΚ ΤΕΡΝΑ σχετικά με το ύψος της προσφοράς (1,5 δισ. ευρώ) που υπέβαλε, κοινοπρακτικά με την Egis Projects στο διαγωνισμό του ΤΑΙΠΕΔ, για την Εγνατία Οδό.\nΟι απορίες ενισχύονται καθότι η ανεξάρτητη Αρχή απευθύνει, μέσω επιστολής, τα ερωτήματά της μόνο στην κατασκευαστική της Μεσογείων και όχι στον εταίρο της, την Egis Projects. Έχει, δε, ζητήσει και λεπτομέρειες του επιχειρηματικού πλάνου των ΓΕΚ ΤΕΡΝΑ-Egis Projects, ώστε να «αντιληφθεί» γιατί το σχήμα υπέβαλε τόσο μεγάλη προσφορά. Η κίνηση αυτή φέρεται να συνδέεται με την έρευνα της Επιτροπής Ανταγωνισμού στον κατασκευαστικό κλάδο, η οποία έχει ξεκινήσει αρχές της χρονιάς.\nΑνάλογες πάντως, απορίες είχε τις προάλλες κι ένας άλλος κλάδος, αυτός της Πληροφορικής. Όπως είχε αποκαλύψει το moneyreview.gr, η Επιτροπή Ανταγωνισμού έκανε έφοδο σε τρεις μικρές εταιρείες για να διαπιστώσει εάν υπήρχε εναρμονισμένη πρακτική. Με τη σχετική ανακοίνωση της Επιτροπής Ανταγωνισμού για την έρευνα στις εν λόγω εταιρείες να έχει γίνει μόλις λίγα 24ωρα πριν από την έναρξη της ΔΕΘ, στο επίκεντρο της οποίας βρέθηκαν τα ψηφιακά έργα – μαμούθ, εύκολα θα μπορούσαν να τροφοδοτηθούν ευφάνταστα σενάρια περί στησίματος διαγωνισμών στην Πληροφορική. Κυρίως διότι τίποτα χειροπιαστό δεν βγήκε στο φως. Αυτά διερωτούνταν στελέχη του ανθηρού κλάδου της Πληροφορικής που καλείται να διαδραματίσει ρόλο στην ανάκαμψη της οικονομίας. Και τώρα μένει να φανεί ποιος θα έχει σειρά.\nΈνα εργοστάσιο κατεδαφίζεται, άλλο κάνει restart. Όπως αποκαλύπτει σήμερα το moneyreview.gr τα κτήρια–κουφάρια της Softex -αποτέλεσμα τριών σεισμών (1981, 1991 και 2019) και δύο πυρκαγιών το 1994 και το 2015- πρόκειται να κατεδαφιστούν. Την ίδια ώρα μέχρι το τέλος του έτους φιλοδοξεί η N. U. Aqua να έχει θέσει ξανά σε λειτουργία το εργοστάσιο εμφιάλωσης νερού στο Λουτράκι που μέχρι χθες ανήκε στην PepsiCo Hellas. Στην πλήρη ανάπτυξή του θα απασχολεί έως και 80 εργαζομένους.\nΚαι μιας και ο λόγος για εργαζομένους, η Rocket με αντανακλαστικά «πυραύλου» έκανε την έκπληξη στην αγορά online delivery, ανακοινώντας ότι θα είναι η πρώτη εταιρεία του χώρου στην Ελλάδα που θα υπογράψει συμβάσεις μισθωτής εργασίας αορίστου χρόνου με τους νέους διανομείς. «Είναι η καλύτερη απάντηση στους μύθους για τον εργασιακό νόμο» σχολίασε ο υπουργός Κωστής Χατζηδάκης. Και μία έμμεση απάντηση στην ανταγωνίστριά της efood θα λέγαμε, εμείς.\nΚατασκευές και υλικά Επιτροπή Ανταγωνισμού ΤΑΙΠΕΔ Online delivery efood\nΚινέζικο μαρτύριο και ρωσικό μυστήριο


Στάση εργασίας για την προσχολική αγωγή στο Ηράκλειο - Νέα Κρήτη\nΣτάση εργασίας για την προσχολική αγωγή στο Ηράκλειο\nΗμερομηνία δημοσίευσης: 22/11/2017, 08:23\nΤελευταία ενημέρωση: 22/11/2017, 08:24\nΣτάση εργασίας θα πραγματοποιήσουν εκπαιδευτικοί φορείς του νομού Ηρακλείου, αναφορικά με την προσχολική αγωγή.\nΗ κινητοποίηση θα πραγματοποιηθεί μεθαύριο Παρασκευή 24 Νοεμβρίου, στη 1 το μεσημέρι, στην Περιφερειακή Εκπαίδευση Κρήτης.\nΟι φορείς απευθύνουν κάλεσμα για συμμετοχή στην 3ωρη στάση εργασίας για τις τρεις τελευταίες ώρες του πρωινού κύκλου και τις τρεις πρώτες του απογευματινού-ολοήμερου, που κήρυξαν η ΔΟΕ και οι Σύλλογοι Εκπαιδευτικών Π.Ε. Ηρακλείου "Δ. Θεοτοκόπουλος" και "Φαιστός".\nΣε σχετική ανακοίνωσή της, η "Αγωνιστική Συσπείρωση Εκπαιδευτικών" αναφέρει τα αιτήματα των εκπαιδευτικών για την προσχολική αγωγή, τα οποία, μεταξύ άλλων, είναι τα εξής:\n«Εδώ και τώρα δίχρονη υποχρεωτική προσχολική αγωγή για όλα τα παιδιά! Όλα τα νήπια και προνήπια στο δημόσιο Νηπιαγωγείο με τη δημιουργία άμεσα όλων των απαραίτητων υποδομών! Να λειτουργήσει παντού ολοήμερο Νηπιαγωγείο χωρίς περιορισμούς! Όλα τα παιδιά κάτω των 4 ετών σε δημόσιους παιδικούς σταθμούς, χωρίς κουπόνια και voucher! Άδεια ανατροφής στις αναπληρώτριες/τες και σε όλες τις εργαζόμενες στον ιδιωτικό τομέα, ώστε τα βρέφη ως ενός έτους να μένουν με τη μητέρα τους!».


Δηλώσεις από τον γυμναστή του Μπέιν | www.monoapoel.com Το πορτοκαλί site. Παρασκήνιο, Σχόλια, Ειδήσεις για το ΑΠΟΕΛ\n· 12 August, 18:32\nΟ Μπαρτ Κόμπεργκ ήταν ο γυμναστής του Μάριο Μπέιν, τις μέρες που διετέλεσε προπονητής του ΑΠΟΕΛ, ωστόσο μετά την απόλυση του Ολλανδού, αποφασίστηκε όπως αποχωρήσει μαζί του όλο το επιτελείο του. Ο Κόμπεργκ μίλησε σε ιστοσελίδα του Βελγίου για την εμπειρία του στους γαλαζοκίτρινους και για την αποχώρηση του.\n«Όλα έγιναν τόσο γρήγορα. Πήγαμε στην ομάδα αρχές Ιουνίου και κάναμε μια καλή προετοιμασία. Ωστόσο στον 2ο προκριματικό του Champions League κερδίσαμε… αλλά μόνο με 1-0 και εντός και εκτός την Dudelange F91. Στον 3ο γύρο αντιμετωπίσαμε την ρουμανική Βιιτόρουλ και χάσαμε 1-0 με γκολ από απευθείας εκτέλεση φάουλ. Όλα ήταν ακόμα ανοικτά στον επαναληπτικό στην Κύπρο σε πάνω από 40 βαθμούς κελσίου και με 15000 οπαδούς στο γήπεδο.\nΗ Βιιτόρουλ αγωνιζόταν για το πρωτάθλημα τρεις μέρες πριν τον αγώνα με τον ΑΠΟΕΛ και ο καλύτερος τους ποδοσφαιριστής είχε αποβληθεί στον πρώτο αγώνα μαζί μας. Εμείς είχαμε στη διάθεση μας όλους τους ποδοσφαιριστές μας, αλλά δύο μέρες μετά την ήττα στη Ρουμανία αποφασίστηκε η αποδέσμευση όλου του τεχνικού επιτελείου.\nΟ στόχος του συλλόγου γι’ αυτή την σεζόν ήταν να κερδίσει το πρωτάθλημα και το κύπελλο χωρίς ούτε μια ήττα και να μπει στους ομίλους του Champions League. Εργαζόμασταν όλοι για το καλό του συλλόγου και αυτή η αποδέσμευση ήταν πράγματι μη αναμενόμενη».\n«Δώστε θετική ενέργεια στους παίκτες»


ΕΞΟΙΚΟΝΟΜΗΣΗ ΚΑΤ’ ΟΙΚΟΝ 2020\nΟ Ομιλος Εταιρειών "ΕΠΙΧΕΙΡΗΣΙΑΚΗ Μ. ΙΚΕ" αναλαμβάνει με συνέπεια την ορθή συλλογή και έκδοση όλων των απαιτούμενων Δικαιολογητικών καθώς και την αίτηση σας στο Νέο Εξοικονομώ.\nΕίμαστε πολλά χρόνια στο κατασκευαστικό χώρο με έργα σε όλη την Ελλάδα, τόσο σε κατασκευές βιοκατοικιών όσο και σε συμβατικές κατασκευές.\nΚάθε πελάτης είναι μοναδικός. Το ειδικό τμήμα σχεδιασμού σε συνεννόηση με τους μηχανικούς, μελετάνε τα σχέδια με προσοχή και σας δίνουν την καλύτερη λύση.\nH ομάδα μας απαρτίζεται από Διπλωματούχους Μηχανικούς του τμήματος εξειδίκευσης Μηχανολόγων & Πολιτικών Μηχανικών, σχεδιαστές αρχιτέκτονες, τοπογράφους καθώς και από εξειδικευμένα συνεργεία για κάθε τμήμα της κατασκευής. (Θερμομόνωση, Κουφώματα, Σύστημα Θέρμανσης, Κλιματισμός, Ηλιακά & Ζεστό Νερό).\nΑίτηση Ένταξης Κατοικίας\nΑίτηση Ένταξης Πολυκατοικίας\nΕίμαστε έτοιμοι να αναλάβουμε κάθε κατασκευαστική - ενεργειακή πρόκληση


Απίστευτο: Το σήκωσε πάλι η Σεβίλη – inpaok.com\nΑπίστευτο: Το σήκωσε πάλι η Σεβίλη\nΟι Ισπανοί έκαναν το θρι-πιτ στο Europa League\nΌσο «βαριά» ήταν η φανέλα της Λίβερπουλ στους προημιτελικούς με τη Ντόρτμουντ, τόσο… λίγη αποδείχθηκε στο δεύτερο ημίχρονο. Κατάφερε να δεχθεί γκολ στα πρώτα 17 δευτερόλεπτα από τον Γκαμέιρο που ισοφάρισε στο 46΄ . Στη συνέχεια σκόραρε δις ο αρχηγός της Σεβίλης, Κόκε (64΄,70΄) ο οποίος πέτυχε τα πρώτα γκολ της καριέρας του στο Europa League!\nΤο πρώτο ήταν εξαιρετικό, το δεύτερο όμως προήλθε από τραγική αντίδραση της άμυνας των Αγγλών. Ενδιάμεσα, στο 60΄, ο Γκαμέιρο είχε χάσει κλασική ευκαιρία, σε ένα 25λεπτο απόλυτης καταστροφής για τον Γιούργκεν Κλοπ και τους παίκτες του. Εκτός Ευρώπης τη νέα σεζόν η Λίβερπουλ, απευθείας στους ομίλους του Champions League η Σεβίλη, η οποία την Κυριακή αντιμετωπίζει την Μπαρτσελόνα στον τελικό του κυπέλλου Ισπανίας.\nΛίβερπουλ (Γιούργκεν Κλοπ): Μινιολέ, Κλάιν, Κολό Τουρέ (83΄ Μπεντέκε), Λόβρεν, Αλμπέρτο Μορένο, Εμρέ Τσαν, Μίλνερ, Λαλάνα (73΄ Αλεν), Φιρμίνο (69΄ Οριγκί), Κουτίνιο, Στάριτζ\nΣεβίλη (Ουνάι Έμερι): Σόρια, Μαριάνο, Ραμί (78΄ Κολοτζίετζακ), Ντανιέλ Καρίσο, Σέρχιο Εσκουδέρο, Κριχόβιακ, Ενζονζί, Μπανέγκα (90+3΄ Κριστόφορο), Κόκε, Βιτόλο, Γκαμέιρο (89΄ Γκαμέιρο)


Τεράστιο ηφαίστειο στην Αφροδίτη μπορεί να είναι ενεργό - Τhe Magazine\n10 Δεκεμβρίου 2021 594 views0\nΣτη εικόνα διακρίνεται το ηφαίστειο Idunn Mons που είναι πιθανό να εξακολουθεί να είναι ενεργό στην Αφροδίτη.\nΜε δημοσίευση της στην επιθεώρηση «The Planetary Science Journal» ερευνητική ομάδα στην Ιταλία αναφέρει ότι είναι πιθανό ένα μεγάλο ηφαίστειο στην Αφροδίτη να εξακολουθεί να είναι ενεργό. «Η παρουσία φωσφίνης στην ατμόσφαιρα της Αφροδίτης μπορεί να συνδέεται με πρόσφατη ή με υπό εξέλιξη ηφαιστειακή δραστηριότητα. Επομένως είναι πολύ σημαντικό να αναζητηθούν τα σημεία που υπάρχει αυτή η ηφαιστειακής δραστηριότητα» αναφέρει ο Πιέρο Ντι Ιντσέκο πλανητικός επιστήμονας στο Πανεπιστήμιο D’Annunzio της Πεσκάρα.\nΟι ερευνητές υποδεικνύουν ως πιθανότερο σημείο γεωλογικής δραστηριότητας το Idunn Mons, ένα ηφαίστειο ύψους 2,5 χλμ. και διαμέτρου 200 χλμ. που βρίσκεται στην περιοχή Imdr Regio, μια ορεινή περιοχή στη νότια πλευρά της Αφροδίτης όπου υπάρχουν πολλά ακόμη ηφαίστεια. Η συγκεκριμένη περιοχή έχει και στο παρελθόν υποδειχθεί ως ενεργή γεωλογικά αφού οι εικόνες που έχουν στείλει δύο σκάφη που βρέθηκαν στην Αφροδίτη εμφανίζουν ίχνη φρέσκιας λάβας.\nΟι επερχόμενες αποστολές εξερεύνησης της Αφροδίτης που οργανώνουν η NASA και ο Ευρωπαϊκός Οργανισμός Διαστήματος αναμένεται να δώσουν τέλος στο μυστήριο και να μάθουμε αν η Αφροδίτη εξακολουθεί να είναι γεωλογικά ενεργή.


ΝΔ σε ΣΥΡΙΖΑ: Fake news τα περί «δώρου» 21 εκατ. στους καναλάρχες | Bank Wars - Τράπεζες\nΔήλωση του Διευθυντή του Γραφείου Τύπου της Νέας Δημοκρατίας, κ. Νίκου Ρωμανού:\nΔώρο €21 εκ. στους καναλάρχες απο την Κυβέρνηση” διαβάζω τις τελευταίες μέρες από τα στελέχη τα τρολς και τα παπαγαλάκια της Κουμουνδούρου!\nΗ πρόβλεψη της διάταξης του άρθρου 68 της από 30.03.2020 Πράξης Νομοθετικού Περιεχομένου, αφορά όλα τα τηλεοπτικά κανάλια εθνικής εμβέλειας και έχει στόχο την εξασφάλιση της βιωσιμότητας των επιχειρήσεων αυτών με γνώμονα τη διαφύλαξη των θέσεων εργασίας και τη διασφάλιση της πολυφωνίας στην ενημέρωση, πολύ περισσότερο, αυτές τις δύσκολες μέρες και κατώ από αυτές τις έκτακτες συνθήκες.\nΗ συγκεκριμένη διάταξη, σε καμία περίπτωση, δεν προβλέπει απαλλαγή, διαγραφή, ή έκπτωση πληρωμής μέρους από το συνολικό τίμημα απόκτησης τηλεοπτικής άδειας. Οι επιχειρήσεις αυτές εξακολουθούν να είναι υπόχρεες σε καταβολή ολόκληρου του ποσού για το οποίο απέκτησαν την άδεια. Ωστόσο, διευκολύνονται προσωρινά, λόγω των έκτακτων συνθηκών και μόνο για το έτος 2020, να μην καταβάλουν την οφειλόμενη ετήσια δόση για την άδειά τους. Το οφειλόμενο ποσό δεν χαρίζεται, ούτε διαγράφεται. Η υποχρέωση πληρωμής του μετατίθεται χρονικά και τα τηλεοπτικά κανάλια θα καταβάλουν το ποσό αυτό επιμεριζόμενο στις δόσεις των επόμενων ετών.\nΚατά τα λοιπά, τα στελέχη της αντιπολίτευσης ας μην κρίνουν «εξ’ ιδίων τα αλλότρια».\nΟι εποχές της διακριτικής μεταχείρισης με «λαγούς» και «βοσκοτόπια» καθώς και των τροπολογιών «δώρο» στους καναλάρχες που έμπαιναν εμβόλιμα σε νομοσχέδια για την επιτροπή παιγνίων και μειώναν απο το 20% στο 5% την παρακράτηση φόρου διαφημίσεων ανήκουν στο παρελθόν! Για να φρεσκάρουμε λοιπόν τη μνήμη τους, να τους θυμίσουμε πως βάσει της έκθεσης του Γενικού Λογιστηρίου του Κράτους (αρ. 318/60/17) η μείωση εσόδων του Κρατικού Προϋπολογισμού από την συγκεκριμένη τροπολογία Παππά ανέρχεται στα 20 εκατομμύρια ετησίως!»\nΠούτιν: Κίνα και Γερμανία τείνουν να γίνουν υπερδυνάμεις – Οι ΗΠΑ...


«Για τον Ορέστη» - Onsports.gr\n«Για τον Ορέστη»\nΟ τεχνικός του Διαγόρα, Πέτρος Ρουτζιέρης, τόνισε ότι η νίκη της ομάδας του είναι εξαιρετικά αφιερωμένη στον οπαδό της ομάδας, Ορέστη.\nΜπορεί να υπάρχει μεγάλη ικανοποίηση στον Διαγόρα για τη νίκη απέναντι στη Βέροια, ωστόσο ο τεχνικός της ομάδας, Πέτρος Ρουτζιέρης δεν είχε όρεξη για πανηγύρια.\n«Ξεκινώντας να πω πώς η σημερινή νίκη είναι αφιερωμένη στον Ορέστη ένα νέο παιδί που από πληροφορίες που έχουμε μας είπαν πώς είναι κλινικά νεκρός .Είναι ότι χειρότερο .Είχαμε πει να πάρουμε αυτή την νίκη και να την αφιερώσουμε στον Ορέστη και το κάναμε. Αγωνιστικά κάναμε ένα πολύ καλό παιχνίδι και με τις λύσεις που είχαμε τα παιδιά που κλήθηκαν να παίξουν στάθηκαν περίφημα Τόσο ο νεαρός Πανορμίτης Καρπαθάκης όσο κι ο Σταύρος Πεταυράκης τα πήγαν πάρα πολύ καλά και σε ένα δύσκολο αγωνιστικό χώρο . Δημιουργήσαμε πολλές ευκαιρίες , πιέσαμε τον αντίπαλο».\nΣτη συνέχεια εμφανίστηκε ικανοποιημένος από το γεγονός ότι η ομάδα του κατάφερε να αντισταθεί στη πίεση της αντιπάλου της όταν έμεινε με δέκα παίκτες.\n«Σίγουρα το έργο μας ήταν ακόμα πιο δύσκολο με την αποβολή του Γκούτμαν η οποία ήταν δικαιολογημένη. Από κει και πέρα λογικό ήταν να αμυνθούμε διότι και οι επιλογές ήταν μετρημένες και παρόλα αυτά μπορώ να πω πώς μια ομάδα ήταν στο γήπεδο κι αυτή ήταν ο Διαγόρας. Συγχαρητήρια στα παιδιά για την προσπάθεια που έκαναν και στον κόσμο για την στήριξη που έχουμε σε αυτά τα παιχνίδια και με αυτούς τους καιρούς», κατέληξε.